
PSALM 


Te lăudăm, o Doamne, pentru harul 
plinirii bobului de grâu înaurit 
şi pentru bucuria ce ne-ai dăruit 
cu ploaie binecuvântând hotarul 

Rămăne-vom aici unde ne-ai pus 
să vremuim cu vremea an de an 
cu plugul să-nflorim din lan în lan, 
trudite bucurii din mila Ta de sus. 


Te lăudăm prea bunule Stăpâne 
şi pentru codrii plini de sănătate 
în cari ai sihăstrii Rarăul, frate 
livezilor cu soare bun şi păne. 

Fii lăudat Tu cel ce faci să-nvie 
o ţară-n rugă, muncă şi tăcere 
şi-un neam întreg pe creste de-nviere 
să-şi ducă viaţa ca o liturghie. 


SCRISOARE 

UNUI 

CAMARAD 

îmi creşti în amintire, prieten bun, 
ca înainte de furtună, blând, vioi, 
cu pieptul dăltuit de soare în cătun, 
cu fruntea-naltă către zările din noi. 

Ca adierea unui arbore mi-apari 
acuma între zidurile cetăţii aspre... 
îţi simt alăturea de mine paşii mari 
şi gândul ca o flamură svâcnind spre astre. 


Ţi-aud cuvintele în ierburi susurând 
ca altă dată-n chiote, în rugăciune ... 
Privirile-ţi mă ard, doar, a mustrare-n gând 
şi n-am mâhnirea asta neagră cui i-o spune. 

Căci patimile vechi mai bântuie pe-aici 
şi ochii, flori viclene, rareori nu mint... 
Tărâmul nostru-i plin de aceiaşi oameni mici 
cari ştiu să cumpenească sufletul cu-argint. 

Văd albă crucea ta în margine de ţară ... 
Când focuri păstoreşti tămâie pe coline 
şi clopote se-nchină în cântări de seară, 
mă-nalţ prin lacrimi de mândrie către tine. 

„ICONARI, DE CE NU LUAŢI CERUL ÎN SUFLET V 

Mircea Streinul 

ICONAR 

_ AN III (Serie nouă) *Nr. 6 • 1997• RÂDÂUŢI-BUCQVINA _ 

INSTITUTUL PRIVAT BUCOVINA-BASARABIA • DEPARTAMENTUL DE ISTORIE LITERARĂ 


O NECESITA TE ŞTIINŢIFICĂ: 
RETIPĂRIREA SERIEI VECHIA REVISTEI CERNĂUŢENE 
„ICONAR ” (1935 - 1938) 


Solicitând la începutul lunii decembrie 1996, la B.A.R., colecţia vechiului „ICONAR” cemăuţean, aceasta mi-a fost refuzată p& 
motiv că datorită numărului mare de solicitări de după 1989, colecţia prezintă un grad avansat de uzură, urmând a fi microfilmată. 
Probabil la Biblioteca Academiei Române se păstrează cea mai completă colecţie din ţară a „Iconar”-ului (din care lipsesc numai 
numerele 1;2 şi 3 din 1935). 

Biblioteca Naţională a României nu are nici un exemplar. Cealaltă colecţie a revistei „Iconar" aflată la B.C.U. Iaşi are şase 
numere lipsă. Mai cunoaştem o colecţie particulară, incompletă, la Bârlad. 

în această situaţie revista „ICONAR” a devenit o raritate bibliografică care cu greu mai poate fi consultată. 

Având în vedere importanţa mare a revistei pentru literatura şi cultura Bucovinei din perioada interbelică s-a luat hotărârea de a 
se retipări, în seria nouă, integral, toate numerele existente din seria veche. Desigur în seria veche a revistei „ICONAR” sunt suficiente 
articole care privesc aspecte ale politicii de extrema dreaptă din anii '30. 

Redacţia noului „Iconar” nu şi le însuşeşte, iar retipărirea lor acoperă nevoile cercetătorului care trebuie să cunoască 
bibliografia primară, pentru a face judecăţi de valoare şi să o poată folosi în studiile ştiinţifice. 

Având în vedere că nu cenzurăm vechiul „ICONAR” retipărirea integrală priveşte numai punerea în circuitul ştiinţific a unui 


material care riscă să fie pierdut. 

_ Mihai Pânzaru - Bucovina 

MIRCEA GRIGOROVIŢĂ - UN CA VALERăL BUCOVINEI 
(POLEMICĂ ROMÂNO - GERMANĂ PRIVIND ISTORIA BUCOVINEI) 

Intr-o perioadă în care studiile privitoare la Bucovina sunt atât de rare (invers proporţional cu numărul de pretendenţi la un loc în 
istoria Bucovinei), Mircea Grigoroviţă are „îndrăzneala” de a publica la o editură de stat trei cărţi de referinţă privind istoria şi cultura 


Bucovinei!!! . . 

în ultima sa carte {„Din istoria colonizării Bucovinei ”, Ed. Didactică şi Pedagogică, Bucureşti, 1996), Mircea Grigoroviţă, o 
enciclopedie ambulantă a Bucovinei, trage spada demnităţii româneşti, încrucişând-o, într-o polemică ştiinţifică, demnă de tQată lauda, cu 

germanul Emanuel Turczynski. . 

La adăpostul unei documentări de temut, realizată pe parcursul a mai multor decenii la Biblioteca Academiei Române, romanu l 

Mircea Grigoroviţă nu este adeptul tezei că „trebuie să ne punem bine cu nemţii”. După umilinţa ştiinţifică pe care românii au suferit-o la 
Rădăuţi, în mai 1996, şi de la nemţi şi de la ucraineni, iată că Mircea Grigoroviţă, la o vârstă aproape octogenară, fără lauri ştiinţifici, fără a 
fi nemuritor , găseşte culoarul prin care declanşează o polemică româno - germană pe tema Bucovinei, atunci când alţii tremură la subiecte 


referitoare la anii 1939-1940. • 

Oferind un „gambit” cercetătorilor germani, prin evitarea „acordului von Ribbentrop - Molotov”, în urma căruia României 1 s-au furat 
nordul Bucovinei şi Basarabia, avem numai de pierdut. Căci analizând la rece răspunsul dat în mai 1996, la Rădăuţi, de O. Kotzian lui Mihai 
Iacobescu („99,5 % din istoricii germani nu sunt interesaţi din ce cauză Bucovina a fost alipită la Galiţiaîn 1787 , deci, la 200 de istorici 
germani, numai cu unul se poate discuta la nivel ştiinţific problema privind întreaga perioadă a Bucovinei), atunci Emanuel Turczynski ar 
putea fi cel mai autorizat istoric german pentru întreaga istorie a Bucovinei, iar Mircea Grigoroviţă l-a găsit. 

Dar cum muşchetarii români într-ale Bucovinei sunt foarte rari, fapta lui Mircea Grigoroviţă „de a pune documentele pe masă , 
executând un asalt asupra germanilor, este cu totul lăudabilă. Bibliografia germană folosită (deci armele adversarului) măresc cota de interes 
şi reuşită, fiind un argument în plus, că cercetătorul bucovinean trebuie să fie secondat de un germanist (nu de un cunoscător al limbii 

germane). A _ 

Exprimându-ne toată admiraţia faţă de Mircea Grigoroviţă, gestul său de a declanşa o polemică ştiinţifică nu trebuie să rămână 

singular. Din păcate nu avem forţa necesară. Mircea Grigoroviţă nu a fost nici în Ucraina nici în Germania, unde să citească referate „ second 
hand”, nu are nimic de pierdut, ceea ce a avut de spus a făcut-o în scris, nu este dator nimănui, ci numai propriei conştiinţe, şi a făcut şi face 
totul în folosul neamului românesc din Bucovina, întreagă, aşa cum ne-a dat-o Iancu cavaler de F londor. 

Sperăm că generaţia de schimb va fi la înălţimea acestui cavaler al Bucovinei, de o modestie rară, care este MIRCEA 


GRIGOROVIŢĂ. 


Ceremuş Nistreanul 

GCOftGC RNTONCSCU 


- Fişă de dicţionar - 

(11.VI.1908, Horecea Mănăstirii - Cernăuţi - 1 .VI. 1993, Suceava) 

kiheorehe Hrimiuc-Toporas 


Părinţii săi, Neculai 
şi Zamfira Antonovici erau 
ţărani. Printr-o decizie a 
Ministerului de Justiţie din 
1939, scriitorul îşi recapătă 
numele de familie originar, 
Antonescu, cel rutenizat 
fiind impus străbunicului 
său, Gavril, de administraţia 
austriacă (16). A urmat 
şcoala primară în sat (1916- 
1917) şi la Cernăuţi (1918- 
1922), unde va frecventa 
apoi liceul „Aron Pumnul” 
(1922-1929) şi cursurile 
Facultăţii de Teologie (1929- 
1933) al cărei licenţiat este. 
Deşi audiase şi prelegerile 
Facultăţii de Litere şi 
Filosofie şi ale Seminarului 
Pedagogic Universitar (1933-1936), în aşteptarea unui post vacant, 
la început, lucrează ca încasator de abonamente şi corector la 
ziarul „Glasul Bucovinei” şi, concomitent, în secretariatul Biroului 
Muncii din Cernăuţi. Din 1935, e preot II într-o parohie 
cemăuţeană, de unde e transferat (1937) în cancelaria Mitropoliei 
Bucovinei, înaintând în ierarhie până la şef de secţie clasa 1 
(1944). între alte însărcinări, a condus în calitate de redactor 
publicaţiile „Credinţa” (1937-1949), la care colabora încă din 
1935, „Foaia Oficială” (1947), devenită curând „Cuvântul 
adevărului” (1948) şi a îngrijit, probabil, calendarele-almanah ale 
instituţiei pe anii 1938, 1943, 1944 şi 1948, din 1946 fiind numit 
consilier referent al secţiei culturale. în paginile revistei populare 
„Credinţa” a făcut loc şi literaturii, aici publicând George Drumur, 
Teofil Lianu, Ghedeon Coca, Mircea Streinul şi alţi poeţi 
„arboroseni”. 

S-a format ca scriitor în atmosfera emulaţi vă a grupării 
„Iconar”, fiind, alături de Mircea Streinul, George Drumur, 
Neculai Pavel, Gh.Roşca ş a., unul din membrii fondatori. Revista 
„Junimea literară”, condusă de istoricul Ion I.Nistor, îi înlesneşte 
debutul poetic, în nr. 9-12, din 1931, cu două recenzii şi poezia 
lamă , crpditându-1, apoi, ca pe o speranţă a scrisului tânăr 
bucovinean, într-o prezentare cu fotografie, ce prefaţa alte două 
poezii (nr. 7-12, 1932). Prezent în revistă aproape număr de număr 
până în 1935, Antonescu va colabora susţinut cu versuri, proză, 
publicistică literară şi culturală şi la alte periodice: „Glasul 
Bucovinei” (Cernăuţi, 1932-1935), „Răboj” (Bucureşti, 1932- 
1933), „Revista scriitoarelor şi scriitorilor români” (Bucureşti, 
1933), „Orion” (Rădăuţi, 1933), „Grai moldovenesc” (Iaşi, 1933), 
„Pana literară” (Rădăuţi, 1933), „Crai nou” (Cernăuţi, 1933), 
„Munca literară” (Bucureşti, 1933), „Plai” (Rădăuţi, 1934), 
„Frize” (Braşov, 1934), „Naţionalul nou” (Bucureşti, 1934), „Rod 
nou” (Silistra), „Moldova literară” (Mihăileni / Dorohoi, 1935), 
„Cuvânt preoţesc” (Rădăuţi, 1936), „Iconar” (Cernăuţi, 1935- 
1937), „Ţara Şipeniţului” (Cernăuţi, 1937), „Buna Vestire” 
(Bucureşti, 1937), „Frontul românesc al Bucovinei” (1937), 
„Bugeacul” (Bolgrad, 1937), „înnoirea” (Arad, 1938), „Suceava” 
(1939-1940), „Convorbiri literare” (1940-1941), „Bucovina” 
(Cernăuţi, 1941-1942), „Revista Bucovinei” (Cernăuţi, 1942- 
1943), „Bucovina literară” (Cernăuţi, 1943), „Universul literar” 
(1943), „Cronicar” (Cernăuţi, 1943-1944, aici fiind şi secretar de 


redacţie). Scrieri ale lui Antonescu apar, de asemenea, în 
„Calendarul „Glasul Bucovinei” (1932), „Calendar creştin” (1938, 
1943, 1948) şi în antologiile Breviar de poezie bucovineană 
contemporană , (Cernăuţi, 1934) şi Poeţi tineri bucovineni 
(Bucureşti, 1938). După al doilea război mondial, la Suceava, în 
afara colaborărilor cu articole şi reportaje la „Lupta poporului” şi 
„Patriotul”, înfiinţat de Antonescu în 1946, dar rămas la un singur 
exemplar, pune bazele grupării literare „Voievodul”, împreună cu 
Dimitrie Loghin, Mihail Cazacu şi Dumitru Florea-Rarişte. Cu 
Dimitrie Loghin editează culegerea „Floare de gând” (1947), în 
care figurează 20 de autori bucovineni. în acelaşi an, e semnalat 
printre scriitorii din jurul revistei „Caiet literar” de la Câmpulung 
Moldovenesc. în anii următori, activează la cenaclurile „Ţara de 
Sus” şi „Pro libris”, fiind prezent cu articole, note şi poezii în 
„Mitropolia Moldovei” (1954-1956), „Zori noi” (Suceava), 
„Tribuna”, „Cronica”, „Buciumul” şi „Candela” (Câmpulung 
Moldovenesc). Abia în anul 1992, Antonescu publică sub titlul 
general Neuitatele plaiuri natale , un volum de poezii şi, împreună 
cu soţia sa. Silvia Antonescu (născută Teodorovici, în oraşul 
Cernăuţi, la 30 mai 1911, colaboratoare cu schiţe şi povestiri, 
semnate Laura Miron, la „Junimea literară” 1933-1934 şi „Glasul 
Bucovinei” 1933) unul de proză. A semnat şi G.A., Gh. A., 
George Anton, George Zamfira Antonescu, Gh. Antonovici, Ion 
Genaru şi Vlad Şerban. 

Mai puţin productiv, dar şi mai puţin grăbit decât ceilalţi 
„iconari” (e, poate, singurul care n-a scos un volum), Antonescu 
nu are nici gustul teoretizărilor, de care unii dintre colegi au 
abuzat. Cea mai mare parte a publicisticii sale se subordonează 
unor obiective educative şi culturale ce vizează lumea satului. Cele 
câteva recenzii literare (între ele şi la scrieri de Mihail Codreanu, 
G.Ibrăileanu şi Camil Petrescu) nu dezvăluie nimic în legătură cu 
idealul său artistic. într-o ieşire polemică fără adresă precisă 
(Criticii de mahala . 1934), refuză tradiţiei dreptul de a-şi extinde 
normele estetice asupra literaturii noi, optând, implicit, pentru 
modernitate. Ideologic, Antonescu vehiculează opinii apropiate 
ortodoxismului gândirist, fără armătura filosofică a acestuia. 
Temporar va ceda asaltului ideologiei legionare, căreia, ca mulţi 
contemporani, îi va sacrifica vagi simpatii şi chiar unele versuri. în 
context, se explică şi un accidental acces xenofob ( Scriitori şi 
naţionalism ), pe care şi-l justifica prin necesitatea unei acţiuni de 
„românizare a vieţii spirituale”. Prozatorul va plăti scump aceste 
confuzii. încă de la debut, Antonescu a încercat versul şi proza, 
cultivând apoi ambele genuri, dar cu rezultate diferite. Nu fără 
unele calităţi, firescul mişcării şi fluiditatea scriiturii fiind 
notabile, Antonescu nu are propriu-zis instinct epic şi lasă 
impresia insistenţei într-o direcţie nepotrivită: realismul 
psihologic, pentru care îi lipsesc însă ştiinţa construcţiei şi 
abilitatea motivaţiei pertinente. Multe schiţe, povestiri sau 
fragmente de roman (revistele i-au anunţat două romane: Popas 
negru şi Tabăra cu stânienei ) nu depăşesc valoarea unor exerciţii, 
minate în mare măsură de tezismul străveziu, de extracţie 
sămănătoristă ( Casa cu icoane . Compromis primâvâratic ) ori 
naţionalistă ( întoarcerea lui Vasile , Viesparul - aceasta bine scrisă, 
în stilul indirect liber al lui Slavici şi Delavrancea). Implicarea 
afectivă alterează şi prozele inspirate din drama înstrăinării 
nordului Bucovinei, deşi, fragmentar, se reţin pagini de atmosferă 
tensionată, în care suspiciunea, nesiguranţa, aşteptarea chinuitoare 
a loviturilor sorţii pulverizează obişnuinţele şi transformă viaţa în 
infern. Sentimentul alienării e augmentat de graniţa arbitrară, 
adevărat miraj pe care cele mai multe personaje îl plătesc cu viaţa 

(Dincolo) . Intre aceste fragmente (poate dintr-un roman, nici 
acesta finalizat), mai veridic, în sensul intuirii psihologiei ţărăneşti 
este Urmâritul . Acumulările tehnice, de la primele la ultimele 
naraţiuni, sunt firave, acuzând (Suflete în primăvară , 1947) o 
involuţie evidentă, proporţională cu accentuarea tendinţei didactic- 
moralizatoare. în anii debutului, Antonescu dăduse cele mai 
proaspete pagini ale sale. Păienjeniş sentimental este o 
promiţătoare proză de notaţie, în care explozia văratică a sevelor e 
trăită de adolescentul Stroe Ghimpeş ca o beţie luminoasă. 
Dezinvolt e şi fragmentul Călătorie fluvială Cemăuţi-Galati . Două 
scurte povestiri fantastice ( întâmplare facilă . în colaborare cu 
Mircea Streinul, şi Poveste cu vin ) relevă reale disponibilităţi 
pentru acest gen. O proză cu tente poetice, umoristă şi fantezistă, 
ar fi convenit mai bine lui Antonescu, scriitor cu înclinaţii calofile 
(Iatacul cu semne ), dar fără vitalitatea necesară marii creaţii. 
Descriptivismul exterior, „de dragul peisajului” (8), domină 
începuturile poetului (lamă . Scrie prietenul bolnav ). Inspiraţia 
tradiţională caută relieful rafinat al expresivităţii modeme care', în 
exces, impune versului o înfăţişare muncită, nefirească (Jelanie 
păsărilor pribege . Anotimp) sau un fals prestigiu ermetic 
(Iscodirea cerului de vară . Veghere . Sfârşit florilor ). Poezia lui 
Antonescu nu iniţiază într-o ordine ascunsă, transcendentă, fiind, 
în fondul ei, fidelă peisajului familiar, pe care îl proiectează 
metaforic într-o imagine fragedă, aurorală (Psalmodie pluvială . 
Drum de nord) . Plaiul bucovinean, cu codri, ape, izvoare şi ţarini, 
surprins într-o lumină egală, fără timp, reprezintă materia în care 
se încrustează simbolurile unor trăiri potolite. Cerul, arcuit 
ocrotitor, şi apele răsfrâng imaginea frustă a unui eden rustic, 
apropiat şi prielnic omului, în care gesturile cele mai comune au o 
solemnitate ceremonioasă (Culegător de spice . Toast de seară ), 
într-o cromatică sobră, alb-negru de stampă, mai mult plastic decât 
structural, peisajul este esenţializat, -generic, închegându-se în 
notarea discontinuă a câtorva elemente. De o afectivitate reţinută, 
gravitând în jurul căminului natal, centrul unui spaţiu securizant, 
benefic reveriei calme, lipsită de curiozitate metafizică, poezia lui 
Antonescu refuză dramatismul, problematicul ( Stihul frunzelor de 
toamnă . Iubire , Chip fără mormânt ) şi alege constant lumina, 
simbol al permanenţei vieţii, nota elegiacă estompându-se în 
şoapta sfioasă. 

Bucolică (11), dar fâră convenţionalism, evoluţia poeziei 
de la expresionismul formal, vizibil în stilizarea peisajului şi în 
extatica mişcării, la ortodoxismul imnic de mai târziu, celebrând 
„ploile şi bobul”, apare firească. Divinitatea, invocată cu umilinţă 
franciscană, e slăvită „cu vulturii, cu fiare” în miracolul roadelor şi 
în maiestatea naturii, spaţiu al recluziunii şi al revigorării sufleteşti 
( Veghere . Stihuri de seară . Doxologie . Ieşirea din cetate ). Aceeaşi 
tonalitate senină, de împăcare panteistă, emană şi poeziile care fac, 
discret, elogiul jertfei patriotice (Cântecele cum răsună . Vis de 
luptător) , după cum, durerea „de ţara pierdută” regăseşte spontan, 
ca la O.Goga, inflexiunile melopeii biblice (Dor de peste munţi, 
înstrăinare ). Atent elaborată, originală adesea prin prospeţimea 
metaforei, poezia lui Antonescu se înscrie printre metamorfozele 
modeme ale tradiţiei. 

*** 

- Neuitatele plaiuri natale . îngr. pref. Constantin Blănaru, 
Suceava, Cuvântul nostru, 1992. 

- (1). Mircea Streinul, Revista „Junimea literară” , „Glasul 
Bucovinei” XV, 1932, 3838; (2). M-J, / Ilie Mandiuc /, Galantar 
literar , „Glasul Bucovinei”, XV, 1932, 3892; (3). Gheorghe 
Antonovici . „Junimea literară”, XXI, 1932, 7-12; (4). Aurel 
Putneanu, Simple prezumpţii , „Glasul Bucovinei”, XV, 1933, 
4046; (5). George Tudose, în jurul literaturii tinerei generaţii, 
„Pana literară” I, 1933, 1; (6). /Informaţii bibliografice/, „Glasul 
Bucovinei” XVII, 1934, 4465; (7). Mircea Streinul, Poeţii tineri 
bucovineni . Bucureşti, Fundaţia pentru Literatură şi Artă „Regele 
Carol I” 1938, p. 8; 11, 19; (8). Perpessicius, Opere, voi. VIII, 


Bucureşti, Minerva, 1978, p.80; (9). Lucian Predescu, 

Enciclopedia Cugetarea , Bucureşti, „Cugetarea”, 1940, p. 41; (10). 
Agatha Grigorescu-Bacovia, Poeţii Bucovinei . „Preocupări 
literare” VI, 1941, 4; (11). G.Călinescu, Istoria literaturii române 
de la origini până în prezent. Bucureşti, Fundaţia Regală Pentru 
Literatură şi Artă, 1940, p.823; (12). D.V7 Dragoş Vitencu /, 
„ Credinţa” . „Revista Bucovinei” II, 1942, 9; (13). George Drumur, 
Lirica bucovineană contemporană . „Bucovina literară” III, 1943, 
39; (14). Mihail Straje, Dicţionar de pseudonime . Bucureşti, 
Minerva, 1971, p. 25-26; (15). Graţian Jucan, Câmpulungul 
Moldovenesc. Pagini culturale . Bucureşti, Litera, 1979, p. 31; 
(16). Scrisori de la George Antonescu, 1980, 1984, ADLTR, A-34, 
A-35, A-36, A-100. 

Notă: Articol din Dicţionarul literaturii române 1900-1950 
(în pregătire) 


George Antonovici (dreapta) şi George Drumur (mijloc) 
în Cernăuţi “după orele de redacţie ” (Septembrie 1934) 

Toast de seară 

Tremură în jghiaburile suburbiei 
ploaia, ca un fluier o eglogă, clar '... 

Şoseaua trece pe sub seară cu holtei 
ce chiuie în cinstea grâului din car. 

Domniţă, în zorii ce vor înflori 
cunună peste sat, albaştrii nuci 
ai depărtărilor vor lămuri 
sufletului tău. Atuncea să-mi aduci 

vinul zâmbetului, să-l sorb 
de pe-obrajii odihniţi pe calapăr; 
răcoarea dimineţii te-a muşca de umeri 
şi ciocârlii ţi-or flutura lumina-n păr. 

Simţi-vom din fântâni cum se desprinde 
fir de gând văratic pentru calme 
pribegiri; e câmpul plin de 
umbra plopilor şi-o beau drumeţi din palme. 

Vom asculta al frunzei murmur, 

apoi despre prieteni vom vorbi: 

de Iulian Vesper, de Streinul, George Drumur, - 

şi cele mai frumoase poezii 

din nopţile lor albe, 

le-oiu pune gândului tău: salbe. 

George Antonovici 

Un poet al „neuitatelor plaiuri natale”: George Antonescu 


Constituirea în perioada interbelică a unei grupări ca 
aceea cemăuţeană a „Iconar”-ului poate părea, într-o vreme de 
fermă orientare a literaturii noastre către forme modeme de 
expresie, o zăbavă întârziată în bătătura molcomă a 
tradiţionalismului. Privind cu atenţie lucrurile, în determinismul 
lor, cultul tradiţiei într-o provincie a României Mari, provincie 
abia unită cu Ţara, se justifică în această etapă (cum se justifică 
astăzi şi „paşoptismul” basarabean) deşi nu a impus nume de 
prim rang în cultura noastră, ca o formă coerentă de acţiune în 
vederea afirmării specificităţii acelei zone în context naţional. 
Apoi, asemenea grupări au contribuit mult la crearea unui 
climat favorabil afirmării culturii în general. Ce ar fi devenit 
gruparea în vremuri mai prielnice, într-un timp nedivizat, poate 
abia noua ei întrupare va reuşi să demonstreze, pentru că altfel, 
a trăi numai din aburite amintiri ar însemna prea puţin . 

între tinerii scriitori cu vocaţie de întemeietori la 
Cernăuţi, în anii 1931-1934, se număra şi 
preotul George Antonovici, care îşi va 
redobândi numele strămoşesc abia în anul 
1939. Se născuse în Mănăstirea Horecii- 
Cemăuţi, în 1908, într-o familie ţărănească, 
nu tocmai scutită de necazurile vieţii, sursă 
mai târziu pentru reflecţii amare pentru 
copilul răzbit la lumina cărţii şi a poeziei. 

Creaţiile lirice şi întâiele proze îi 
apar lui George Antonescu în diferite 
publicaţii bucovinene, între care „Junimea 
literară”, „Plai”, „Plaiul Cozminului”, 

„Iconar”, „Orion”, „Glasul Bucovinei” ş.a., 
precum şi în câteva antologii de grup, 
pentru ca abia recent să fie adunate în 
volumele „Neuitatele plaiuri natale”, 

Editura „Cuvântul Nostru”, Suceava, 1992, 
voi. I - Poezii, voi. II - Proză (în colaborare 
cu Silvia Antonescu, soţia scriitorului), volume apărute sub 
îngrijirea fiului mai mare, prof. Li viu Antonescu. Prefaţa 
plachetei de versuri o semnează prof. Constantin Blănaru, care 
realizează o caldă invitaţie la o adecvată apropiere de parfumul 
„buchetului liric”. 

Prozele din perioada debutului, cu aerul lor de poveşti 
provinciale, nu mai conving, atingând rareori dimensiunea şi 
densitatea faptului semnificativ, unele fiind doar simple 
promisiuni de aventură în spaţiul imaginarului. Nu întâmplător 
una se intitulează „Mică poveste”. Mai viguroase sunt paginile 
cu caracter memorialistic, inspirate din tragicile evenimente 
prin care au trecut Bucovina şi autorul însuşi în anii de după 
1940 (Disperaţii . Fugarii . Dincolo . Urmăritul . Zi mare şi chiar 
Schimbarea numelui ). La acestea se adaugă şi prozele cu aspect 
memorialistic ale soţiei, pagini scrise cu sensibilitate şi 
capacitate de observare a amănuntului. 

Ca poet, George Antonescu a atras în mai mare măsură 
atenţia criticii literare (Călinescu, Perpessicius şi alţii), iar 
acum, când numai cuvântul rostit a mai rămas să-l reprezinte, o 
reformulare critică bine cumpănită se impune. 

Mai întâi atrage atenţia la George Antonescu conştiinţa 
apartenenţei la o grupare cu câteva nume rezonante, pe care nu 
le uită nici în momentul destăinuirilor erotice: 


George Bodea 

7 mai 1995 

„Vom asculta al frunzei murmur, 

Apoi despre prieteni vom vorbi, 

de Iulian Vesper, de Streinul, George Drumur.” 

Poezia lui George Antonescu ne prezintă imaginea, unui 
însetat de har dumnezeiesc, „ flămând ca mucenicii ”, 
purtându-şi „crucea patimilor grele”, crezând în „bucuriile de 
mâine”, marcat de melancolii temperate în „zarea codrilor”, 
„pribeag printre stele”, dar nostalgizând după plaiurile natale, 
după ai săi: 

„O, suflete-al meu, pribeag mezin, 
doritu-mi semn al păcii unde-i, în ce măslin ? 

La ce mi-i bună-a ochilor lumină, 
de n-ai via în chipu-mi şters 
Tu, neamul meu, cu al tău viers 
de doină-arzând ca rug în soare ?” 

(Pribeag printre stele) 



George Antonovici împreună cu mama 

(Horecea, Octombrie 1935) 


Coardele lirei sale se înfiorează cu 
accente de revoltă în versurile inspirate de 
tragedia naţională, a Bucovinei îndeosebi 
(Dor de peste munţi . înstrăinare . Dor de 
fraţi ). Mai puţin convingător vibrează când 
poetul îmbracă toga optimismului de dată 
mai recentă: 

„Trecutu-mi pare azi ca o poveste 
şi ca un vis urât mi-1 amintesc ... 
Urcând ale vieţii aurite creste 
eu simt abia acuma că trăiesc.” 

(Renaştere) 


Acelaşi efect şi atunci când devine 
imperativ-democrat: 

„Lăsaţi-ne în pace să trăim, 

Voi cei ce mari şi tari vă credeţi! 

Ajungă-vă...” 

(Lăsaţi-ne) 

Poezii ca închinare patriei şi Cântare omului eşuează în 
grandilocvenţă şi dau impresia de mai mult decât împăcare a 
omului şi poetului cu comandamentele sociale şi politice ale 
vremii în care au fost scrise. 

în creaţia poetică a lui George Antonescu îşi face 
arareori loc şi câte o înfiorare de dragoste, promiţând un poet 
sensibil al iubirii, şi e păcat că îndrăgostitul nu s-a mărturisit 
îndeajuns, aşa cum o face surprinzător în Toast de seară 
(apreciată de Perpessicius) şi în Iubire . 


Pe preotul şi poetul George Antonescu l-am cunoscut în 
arcanele Rarăului, mai mult (uneori) ori mai puţin (adesea) 
prielnice împlinirilor poetice. Onora din când în când cu 
prezenţa lui distinctă, spiritualizată, superior modestă, 
cenaclurile câmpulungene, rostindu-ne uneori din creaţia sa cu 
o voce caldă, armonizând cu lirismul său uşor desuet, de 
sentimental bucolic, echilibrat şi senin, şi - calitate rară - 
capabil să însenineze. De aceea a afirma că i se poate identifica 
sufletul în albastrul de Bucovina nu e o exagerare. 

Amintiri despre George Antonescu 

George Bodea 


L-am cunoscut mai întâi din scris, din antologia: Poeţii 
tineri bucovineni . 1938, şi din Revista Bucovinei de la Cernăuţi 
la care colabora. Era în vremea aceea preot şi îşi pregătea 
doctoratul în Teologie. A fost apoi funcţionar al Mitropoliei din 
Cernăuţi şi Suceava. Evenimentele de atunci şi al doilea război 
mondial au deviat multe existenţe umane. 

în 1947, a făcut să apară la Suceava, împreună cu 
Dimitrie Loghin, revista Floare de gând , dorind să continue 
gruparea de la Iconarul cemăuţean şi să adune mănunchi 
scriitorii bucovineni, nu numai pentru o mişcare literar- 
culturală, ci mai mult! 

în 1950, preotul George Antonescu s-a stabilit (cu 
familia) în Câmpulungul Moldovenesc, slujind la biserica Sf. 
Nicolae, care, sub conducerea sa, s-a tencuit şi s-a zugrăvit din 
nou. A fost o vreme şi protopop. 

Din deceniul al Vl-lea al secolului nostru, participam Ia 
Cenaclul literar al oraşului Câmpulung Moldovenesc, pe care 
apoi l-am condus mai mulţi ani în şir, ne-am cunoscut, 
discutând despre literatură. în cenaclu , citea poezii şi capitole 
dintr-un proiectat roman despre Ciprian Porumbescu. 

Cu timpul am devenit apropiaţi - fiind prezent şi în sânul 
familiei, la ceremonialuri şi ritualuri - la înmormântarea bunicii 
mele dinspre mamă, ea însăşi mamă a cincisprezece copii, în 
cuvântarea funebră, a recitat o strofă din poezia O. mamă... de 
M. Eminescu. 

Odată, am făcut împreună o excursie, cu maşina, la 
Ipoteştii lui Eminescu şi Stupea lui Porumbescu, animaţi de 
dragostea pentru locurile natale ale marilor figuri ale literaturii 
şi muzicii româneşti. 

în mulţii ani ai regimului trecut, îşi alcătuia un volum 
manuscris de poezii: Stăruinţa şi năzuia să termine romanul 
început. I-am dăruit pe-atunci un număr din revista Viata 
românească . în care G. Călinescu îl aprecia ca poet, rămânând 
încântat. I-am arătat apoi rândurile lui Perpessicius din 
Cuvântul , cuprins în voi. 8 de Opere . S-a bucurat, de asemenea, 
când am înserat câteva rânduri despre dânsul într-o cărticică: 
Câmpulungul Moldovenesc. Pagini culturale . 1979. 


în sporadicele noastre întâlniri, îmi povestea despre 
gruparea de la . .Iconar” ; la o întrebare de-a mea, într-un fel de 
convorbire-interviu, din care am notat câteva rânduri - mi-a 
spus: 

«Gruparea .. Iconar" a fost înfiinţată de câţiva tineri 
entuziaşti, însetaţi de creaţii şi înnoire în literatură. Numele 
grupării vine de la frumuseţea plaiurilor bucovinene, 
adevărate icoane; iconarii zugrăveau astfel de peisaje. Noi, 
tinerii, ne zugrăveam peisajele propriei noastre trăiri 
spirituale - adevărate icoane. Astfel, gruparea aceasta şi 
fiecare din noi a rămas cu denumirea de „iconar". E drept că 
în popor .. iconar " înseamnă şi copil neastâmpărat, poate în 
sens peiorativ, dar noi eram neastâmpăraţi şi dornici de 
lucruri mari şi noi, valoroase; .. din suflet să faci icoana ! " - ne 
spuneam noi. 

Idealul .. iconarilor " l-a exprimat în câteva versuri 
Mircea Streinul: 

Tu arată stelele şi toarnă visul în 

păhare, 

adă dimineţile cu pâcle viorii de munte; 

pune trandafirii bucuriei, miroznaţi, 
pe frunte, 

cântă, mă, deşi egal ţi-s toate 

de amare ! 

N-am fost încadraţi nici unei ideologii, ci numai 
dragostei de literatură; eram solidari, ne susţineam reciproc; 
încet, încet, s-au tipărit o serie de plachete de versuri şi 
traduceri etc., încât am devenit cunoscuţi. 

Inspiraţia .. iconarilor " era pământul Bucovinei cu 
frumuseţile lui, creaţie literară cu adânci rădăcini în ceea ce e 
autohton, bucovinean. » 

Mi-a mai povestit despre unii scriitori bucovineni, cu 
care întreţinea legături, despre năzuinţele sale artistice. 

Fire sensibilă, intelectual de vază, cinstit, conştiincios şi 
demn, George Antonescu era altruist şi dornic să înfăptuiască o 
coeziune spirituală, în care fiecare să se realizeze prin meritele 
lui proprii, pentru binele tuturor. 


George Antonescu văzut de ... 


George Antonescu (Gheorghe Antonovici) era o figură 
de cleric mereu preocupat, grăbit în soluţionarea diverselor 
probleme în care era implicat. Iscusit în rezolvarea diverselor 
chestiuni pe care i Ie punea conducerea revistei Credinţa cât şi a 
celor ce-i reveneau în baza relaţiilor cu diverse oficialităţi, nu 
neglija deloc obligaţiunile în calitate de familist. De altfel, se 
resimţea în contactul ce-l stabileai cu persoana sa, ataşamentul 
faţă de familie. S-a căsătorit cu fiica unui meseriaş (cizmar), nu 
pe alt considerent decât cel pe care i-1 dicta dragostea. Şi, de 
fapt, soţia era o femeie de o feminitate cuceritoare prin spiritul 
matemal, cu calităţi care să creeze o atmosferă din cele mai 
ademenitoare. Faptul i-a asigurat poetului şi harnicului angajat 
pe multiple planuri de activitate, o cât mai propice şi sigură 
platformă spre a-1 susţine ca să răspundă tuturor solicitărilor din 
afară. în relaţiile cu colaboratorii şi cu toţi cei cu care convenea 
era spontan, afabil, fără ieşiri neprielnice păstrării unor 
raporturi amicale cât mai durabile, chiar dacă nu prea strânse. 
Era dibaci în a susţine colaborarea la revistele de care 


MIHAICAZACU 

răspundea, ştiind şi reuşind prin metodele folosite, să asigure o 
colaborare largă din partea celor solicitaţi. De aceea s-a bucurat 
de un recunoscut prestigiu printre oamenii de cultură ai oraşului 
(C-ţi). Nu s-a afişat prin susţinerea vreunui curent politic, îşi 
concentra eforturile şi posibilităţile creatoare doar în plan 
cultural. De aceea Iconarul ca deschidere spre un nou orizont 
spiritual nu l-a atins, chiar dacă datorită conjuncturii şi 
atmosferei momentului, n-a rămas cu totul străin de cele ce se 
petreceau în jurul său ... Nu s-a remarcat nici o dereglare în 
stilul său obişnuit de a se comporta, de a gândi sau simţi. A 
rămas acelaşi de totdeauna - în echilibrul prestabilit de tradiţie 
şi obişnuitul locului. De altfel, problemele culturale îl solicitau 
sub raport practic, modalitate de a răspunde creator prin 
posibilităţile sale personale, de a contribui la promovarea şi 
susţinerea factorului cultural în general. Aportul său personal 
pe acest plan s-a resimţit efectiv, iar creaţia sa literară lăsată 
moştenire se înscrie apăsat în istoria cultural-literară a 
Bucovinei. 

MIRCEA STREINUL PRINTRE NOI 

G. ANTONESCLJ 



Mircea Streinul 

(Grafică de Iaroslav Ol Unic, Chişinău, 1995) 
Reproducerea interzisă. Toate drepturile sunt rezervate 
Editurii RoBasarabia Bucovina Press Rădăuţi 


îmi amintesc nu odată că la una din întâlnirile noastre 
literare - după contemplarea măştii mortuare a lui Beethoven mi 
se pare, într-o revistă - Mircea Streinul ne spunea: - „Măi, cum 
îl sluţeşte moartea pe om ... Eu dac-aş şti când mi-o veni 
rândul, m-aş duce s<i mor departe de oameni, în mijlocul pădurii 
... Să mă topesc printre ierburi şi să urc primăvara prin vinele 
copacilor, spre soare” ... 

Neînţelegându-1, îi ironizam gândurile ca un exces de 
poetizare romantică. Abia acuma, după doi ani de la plecarea 
lui dintre oameni, ne dăm parcă mai bine seama de înţelesul 
cuvintelor ce ni le spunea atunci... 

Mircea Streinul avea oroare de moarte. Gândul că într-o 
zi va trebui să se despartă de prieteni, de cărţile lui dragi, de 
pajiştile natale, gândul că într-o bună zi nu va mai fi în stare să 
scrie, să cânte măreţia codrilor şi a nopţilor înstelate, să 
povestească vieţi de oameni oropsiţi şi chinuiţi de soartă şi să 
sufere cu dânşii, - gândul acesta îl obseda, urmărindu-1 la tot 
pasul. 

De aceea, cu toată atitudinea de aparentă resemnare şi 
de acceptare a morţii ca a unui rău inevitabil, - Mircea Streinul 
a luptat cu înverşunare împotriva ei, deşi în scrierile sale îi face 
loc adesea printre personagii le de seamă. 

în cele ce urmează, vom privi mai de aproape fazele 
acestei lupte temerare, a omului şi scriitorului Mircea Streinul, 
căutând să înţelegem semnificaţia şi rezultatele ei. 

Acum vreo 15 ani, câţiva tineri neastâmpăraţi, abia ieşiţi 
din liceu, unde frumuseţile literare cu care au făcut cunoştinţă îj 


nărăviseră la vis, se încumetau să isvodească în Ţara Fagilor un 
drum nou către pajiştile însorite ale artei. 

în fruntea tinerei pleiade creştea un mare şi entuziast 
animator: Mircea Streinul. Spirit vioi, dotat cu un mare talent, 
la care se adăuga o puternică voinţă de muncă, Mircea Streinul 
reuşeşte să iasă în curând din anonimat, atrăgând atenţia lumii 
culturale atât din Bucovina cât şi din afara ei. De la 1930 
începând, publică foarte asiduu în mai toate publicaţiile din 
provincie, proză şi versuri remarcabile, izbutind să pătrundă în 
scurt timp şi în revistele mari din Capitală ca Revista 
Fundaţiilor . Vremea . Gândirea , Viata românească , ş.a. 

Dar creaţia sa literară nu se evidenţiază numai prin 
diferitele şi multiplele colaborări la ziare şi reviste. Paralel cu 
această prodigioasă activitate, risipită în peste vreo 40 de 
publicaţii din tot cuprinsul ţării, Mircea Streinul se afirmă de 
timpuriu şi prin tipărirea mai multor plachete şi volume de 
versuri ca: „Itinerar cu anexe în vis”, pentru care a fost distins 
cu premiul de poezie pe anul 1934 al Societăţii Scriitorilor 
Români, apoi „Carte de iconar”, „Tarot sau călătoria omului”, 
„Divertisment”, „Zece cuvinte ale fericitului Francisc din 
Assisi”, „Comentarii lirice la poemele într-un vers de Ion 
Pillat”, „Corbul de aur” etc. Unele din poeziile pe care le 
credea cele mai realizate le-a adunat mai târziu într-un volum - 
ediţie definitivă - intitulat „Opera Lirică”. 

Poezia lui Mircea Streinul a fost primită cu bune 
aprecieri de critică şi de cronicarii literari, care au discutat în 
ample recenzii frumuseţile versului streinian, au subliniat 
claritatea şi muzicalitatea lui, au admirat fondul în armonie cu 
forma, apropiindu-1 de clasicism. Cu alte cuvinte, părerile 
critice, afară de unele excepţii, au fost în general de acord că 
opera poetică a lui Mircea Streinul este o realizare artistică de 
mare valoare, purtând în ea deopotrivă nuanţe ale specificului 
bucovinean, împletite cu elemente de intensă trăire umană, 
ajungând uneori până la înălţimea rugăciunii, ca în cele „Zece 
cuvinte ale fericitului Francisc din Assisi”. 

Dar Mircea Streinul este şi un mare prozator. 
Concomitent cu activitatea poetică, ei publică nuvele şi 
povestiri prin diferite reviste şi săptămânale din provincie şi din 
Capitală, unele din acestea apărându-i şi în volum, cum este 
povestirea „Aventura domnişoarei Zenobia Magheru”. 

Dar talentul său de povestitor se evidenţiază şi mai mult 
în romane. în 1938 apare în editura Societăţii pentru cultura şi 
literatura română din Bucovina, primul şju roman de mare 
cuprins: „Ion Aluion”, care s-a bucurat de un frumos succes. 
Urmează apoi, la intervale scurte, romanele: „Viaţa în pădure” 
(Editura Fundaţiilor Regale), „Guzli sau Hai-Hui, romanul unui 
băiat de stradă”, „Lupul în ţara Huţulilor”, „Drama Casei 
Timoteu”, „Clubul bufniţelor”, „Prăvălia Diavolului”, „Soarele 
răsare noaptea” şi „Băeţi de fată”, acesta din urmă constituind 
începutul unui ciclu de romane intitulat „Don Juan de Hutten”. 

Primit la început cu neîncredere de către critica 
„paşoptistă” din provincie şi cu zeflemea de criticaştrii de la 
„Capşa”, Mircea Streinul se bucură totuşi în curând, prin opera 
sa masivă, de elogiile chiar şi ale celor mai pretenţioşi dintre 
criticii autorizaţi. 

Iată spre exemplu, cum este privit romanul „Drama 
Casei Timoteu” de către apreciatul cronicar literar Miron 
R.Paraschivescu: 

„ ... în „Drama Casei Timoteu”, Mircea Streinul 
împlineşte o evoluţie şi un ciclu, care nu este numai al 
scriitorului, dar al unei întregi etape din evoluţia scrisului 
românesc. Am îndrăzni chiar să afirmăm că „Drama Casei 
Timoteu” este singurul roman cu adevărat mare, de măsură şi 
ţinută mondială, pe care l-a dat România ultimilor 10-12 ani, şi 
care poate sta cu cinste alături de înaintaşi ca Liviu Rebreanu 
sau Mihail Sadoveanu, continuându-i cu vrednicie”. (Ziarul 
„Evenimentul”). 

Acelaşi cronicar, ocupându-se de romanul „Drama Casei 
Timoteu” în „Timpul”, scrie: „Mircea Streinul e un autor clasic. 
Un scriitor de măsură antică. în concepţie, ca şi meşteşug. Eroii 
săi îl reprezintă până la o totală identificare. El trăieşte în ei, 
fiindcă i-a scos din el. El nu va putea spune cum n-au putut-o 
face nici Eschil, nici Comeille, nici Hugo, nici Dostoiewski, - 
nici Andre Malraux, care ne aminteşte acest lucru -, el nu va 
putea spune aşadar, odată cu Flaubert, despre eroii săi: „Dacă e 
nevoie, îi voi azvârli pe toţi în aceeaşi mocirlă”. 

Şi când am afirmat că „Drama Casei Timoteu” este o 
carte mondială, formulăm, poate subconştient, adevărul prin 
care ea trece de hotarele lumii vechi, ca să se întâlnească, odată 
mai mult, cu acea tulburătoare dramă, care este „Electra” lui 
Eugen OTsIeill”. 

Iar cunoscutul critic literar Perpessicius scria în 
„Acţiunea” tot despre „Drama Casei Timoteu”, următoarele: 
„Destinul antic, care a urmărit pe Oedip şi pe atâţia eroi ai 
dramaturgiei helenice, e străbătut aici de un fulger de optimism, 
de înverşunată împotrivire, care va trebui până în cele din urmă, 
să anuleze blestemul. Iată concepţia personală a romanului 
d-lui Mircea Streinul, iată viziunea şi sumbră şi senină în 
acelaşi timp, din „Drama Casei Timoteu” şi care imprimă 
acestui roman un blazon de intensă majestate. Cu o imagină de 
circumstanţă - e ca şi cum la capătul atâtor suferinţi şi în 
decorul idilic de la Colonos, Oedip şi-ar fi recăpătat vederea”. 

Iată deci rezultatul luptei uriaşe cu moartea a lui Mircea 
Streinul: cucerirea unei noi vieţi, vecină cu eternitatea, aceeaşi 
viaţă neastâmpărată pe care el însuşi a trăit-o şi care gâlgâie 
acuma din toate operele sale ca din tot atâtea izvoare vii. 

Dar nu putem încheia aceste sumare rânduri despre 
Mircea Streinul, ţâră să subliniem un merit deosebit al său: 
acela de-a fi fost un mare animator şi îndrumător literar, cum 
aminteam la început - atât al generaţiei sale cât şi al celor care-i 
urmează. Mircea Streinul n-a fost un egoist al scrisului, ci 
dimpotrivă. Cea mai mare bucurie o simţea atunci când printre 
încercările timide ale prietenilor săi descoperea o poezie, o 
schiţă, ori măcar un vers mai realizat. Mai mult, pe cei cari 
dovedeau înclinaţii literare, nu înceta să-i îndemne şi să-i 
încurajeze, sfâtuindu-i să citească şi să scrie mereu. Tot el 
verifica apoi îndeplinirea lucrului cerut, chemându-i pe aceşti 
prieteni la sine, cel puţin odată pe săptămână. Atunci asculta - 
iradiind de plăcere - lecturile lor, lăudând lucrările realizate şi 
corectând ori dând îndrumări celor cu producţii încă firave. 

La urmă le citea şi el din ale sale. 

Astfel, a luat fiinţă un cenaclu literar sui generis, am 
putea spune chiar o şcoală literară, care a dezvăluit şi format 
multe talente tinere. 

în spiritul acestei şcoli s-au format apoi un şir lung de 
scriitori de a căror activitate a fremătat provincia noastră până 
la războiul acesta din urmă. 


Generozitatea de animator al noului curent literar, 
Mircea Streinul şi-a concretizat-o în antologia „Poeţii tineri 
bucovineni” apărută în 1938, în editura „Fundaţiilor”, un volum 
de 182 pagini, în care sunt înmănunchiaţi 14 scriitori cu peste 
100 de poeme din cele mai bune. 

Şi această operă de animator şi îndrumător al tinerilor 
scriitori bucovineni, i-a fost recunoscută şi preţuită mai târziu 
de personalităţi distinse ale scrisului românesc. Cităm, spre 
exemplu, următoarele rânduri ale cunoscutului şi apreciatului 
critic literar Pompiliu Constantinescu de la „Vremea”: „ ... Este 
pentru noi nu numai o datorie să ne ocupăm de opera unui tânăr 
scriitor bucovinean, care ne-a atras atenţia, în cursul anilor cu 
pasionată stăruinţă, asupra unei surprinzătoare renaşteri literare 
a provinciei noastre nordice. Pe lângă meritele sale 
recunoscute, de poet fecund, d-lui Mircea Streinul îi revine, în 
cea mai bună parte şi cealaltă recunoaştere, am putea spune 
chiar recunoştinţă, de animator al tinerei mişcări poetice 
arborosene”. 

* 

într-una din zile, ca şi când şi-ar fi simţit sfârşitul 
pe-aproape, Mircea Streinul a plecat dintre oamenii pajiştilor 
natale şi a poposit departe ... Dar nu i-a fost dat să poposească 
în mijlocul pădurii iubite, ci în singurătatea tristă, citadină, 
dintr-un colţ al Capitalei, unde s-a retras ca să nu-l vadă 
prietenii când îl va transfigura sluţenia morţii ... 

Era după nopţi şi zile apocaliptice trăite în grozăviile 
războiului aerian. Mircea Streinul suferind, nu avea pe nimeni 
în jurul său, decât pe îndurerata-i mamă şi uneori pe vreun 
coleg din redacţia paginei culturale a cutărui cotidian, căruia, în 
deznădejdea .sfârşitului inevitabil, îi face într-o zi această 
mărturisire: 

- „Nu mai sper nimic. Şi nu fac altceva, decât să mă 
fortific interior, ca să mai pot rezista nenorocirilor şi mizeriei 
ale căror ghiare nu vor putea să mă elibereze. S-ar putea 
întâmpla să rezist, după cum s-ar putea să mă nărui. Pentru cea 
de-a doua întâmplare aş regreta, fiindcă am conştiinţa că n-am 
realizat, încă, ceea ce simt puternic şi precis că aş fi în stare să 
realizez”... 

„Mă fortific interior” ... Atitudine de luptător până la 
urmă ... Dar lupta este inegală. Nenorocirile, dând mâna cu o 
boală nemiloasă de piept care îl pândea demult, i-au năruit 
frăgezimea celor numai 35 de ani abia împliniţi. 

Dar Mircea Streinul a biruit, cu sufletul său puternic, 
întunecimea morţii, copleşind-o cu torentul de viaţă al operei 
sale. Prin aceasta, el va trăi mereu nu numai în conştiinţa 
acelora care l-au cunoscut de aproape şi au învăţat de la dânsul 
bucuria chinuitoare a creaţiei poetice, ci şi în sufletul tuturor 
acelora care i-au citit şi-i vor citi scrierile pline de neasemuite 
frumuseţi de stil şi de cuprins. 

Astăzi, trăind din plinătatea vieţii vii care abundă din 
toate operele sale, ca şi dânsul, o generaţie de tineri scriitori din 
Ţara Fagilor, peregrinând în nesfârşitul zărilor solare, sau 
veghind în minunatele nopţi albe, încearcă să desprindă din 
zgura cuvintelor şi din lumina frumuseţii acestor plaiuri, slova 
eternei poezii. 

Şi nu trece clipă în care să-l simţim alăturea de noi, cum 
nu este pagină din cărţile lui în care să nu trăim, împreună cu el, 
în toată splendoarea lor, frumuseţile cerului şi ale pădurilor 
noastre din pământul natal. 

Mircea Streinul va fi pururea printre noi. 

(Extras din: G Antonescu şi D Loghin „Floare de gând”. Suceava, 1947) 

. “PATRIOTUL” - un strigăt al disperării 


Cel de-al doilea război mondial a avut urmări nefaste 
pentru România: pierderi teritoriale importante, imense pagube 
materiale şi de vieţi omeneşti, plata unor despăgubiri al căror 
cuantum a fostfîxaUle învingător, ocupaţia militară străină ş.a. în 
Bucovina tragerii ă^gra şi mai mare. Mii de refugiaţi din zona 
ocupată de sovietici se zbăteau pentru un adăpost şi pentru 
supravieţuire. Printre ei, floarea intelectualităţii, supusă la o dublă 
prigoană: a ocupantului şi a slugilor lui autohtone. Pentru faptul de 
a-şi fi slujit ţara, prin scris, la catedră sau în posturi administrative, 
scriitori, ziarişti, profesori universitari, jurişti, slujitori ai bisericii 
se vedeau în situaţia^de a fi vânaţi ca „trădători” de neam. Calvarul 
lor, cred, nu va fi akiodată posibil de descris, cuvintele fiind prea 
sărace pentru a ilustra suferinţele umane. 

Printre cei refugiaţi la Suceava se aflau şi slujitorii 
Mitropoliei Bucovinei, o instituţie care se afla şi ea într-un 
moment de mare cumpănă. Aceştia, în frunte cu I.P. Sf. Mitropolit 
Emilian, căutau, pe cât le stătea în putinţă, să aline durerile celor 
mulţi, venind în ajutorul lor cu danii importante în obiecte şi 
alimente. Pentru «uacest ajutor să fie cât mai mare, era nevoie ca 
să se caute mai multe resurse. Şi, cum mijloacele de comunicare 
erau deficitare, ideea înfiinţării unui ziar, prin care să se facă 
cunoscute doleanţele clerului, care coincideau cu acelea ale unor 
organizaţii cu scop caritabil, a fost, după toate aparenţele, bine 
primită la Mitropolie. Astfel, a apărut, la 1 octombrie 1946, primul 
şi singurul nr. al ziarului „Patriotul”. De ce numai un singur număr 
? Nu cunoaştem, toate încercările noastre de a afla cauzele 
întreruperii apariţiei lui, au eşuat, „martorii” fiind de mult trecuţi 
în lumea umbrelor. 

Dar dacă analizăm conţinutul ziarului şi facem trimitere la 
evoluţia de pe scena politică românească din acel timp, se poate 
totuşi deduce că orientarea spre biserică, precum şi dispariţia unor 
alianţe politice şi organizaţii au fost adevăratele cauze. 

Patriotul avea ca subtitlu „Buletin informativ al Apărării 
Patriotice, Organizaţia Judeţeană Suceava” şi purta un motto 
extras din Platforma-program a Blocului Partidelor Democratice. 
El se referea la sprijinul pe care statul se obliga să-l dea 
invalizilor, văduvelor şi orfanilor de război. Editorialul, intitulat 
„Predoslovie” (Precuvântare, prefaţă), purta semnătura I.P. Sf. 
Mitropolit Emilian. Din el se desprind câteva idei care fac 
trimitere la starea de lucruri din trecutul Bucovinei, incomparabilă 
cu cea prezentă: „în vremuri nu prea îndepărtate, în satele noastre 
nu întâlneai atâţia necăjiţi”; „Văduvele erau sprijinite cu ajutoare 
care nu umileau”; „în acele vremuri erau mai bine ascultate 
sfaturile evanghelice de a iubi pe aproapele şi a fi milostiv.” în 
încheierea „Predosloviei”, înalta faţă bisericească preciza: „Doresc 
ca acest buletin să devină un astfel de instrument de îmbunare a 
inimilor şi atunci îşi va împlini menirea”. 

Direcţia noii publicaţii a fost încredinţată preotului 
cărturar, George Antonescu. S-a avut probabil în vedere experienţa 
acestuia ca redactor la „Credinţa” şi la „Calendarul creştin 
ortodox”, ultimul editat de Mitropolia Blicovinei. El semnează un 
singur articol, cules cu caractere mici şi aşezat în pagina a 2-a, 
între două articole şi o poezie. Este, cum se vede şi din titlu, o 
pledoarie pentru biserică şi credinţa ortodoxă. „în vremuri bune ca 
şi în cele de restrişte, Biserica noastră dreptmăritoare a fost 
întotdeauna cea mai apropiată îndrumătoare şi ocrotitoare a 
poporului” - scrie în debutul articolului, G.A. „Păstrând cu 
sfinţenie comoara învăţăturilor Domnului Iisus Hristos, numai 
biserica a fost în stare să dea poporului nostru, la începuturile sale. 

luminarea sufletului si a minti i (subl.n.). Din Biserică au început 


E.SATCO 

să cunoască fii poporului nostru azbuchiile cetitului, cu alte 
cuvinte în Biserică îşi are începutul şcoala românească. Şi astăzi 
Biserica, prin propovăduirea învăţăturilor dumnezeeşti ale 
Mântuitorului, stă în fruntea tuturor aşezămintelor de cultură şi de 
îndrumare socială”. Asemenea afirmaţii se mai puteau face atunci. 
Dar nu va trece mult şi astfel de idei, stânjenitoare pentru noul 
regim care-şi făcea drum spre putere, vor deveni indezirabile. Sau 
poate tocmai ele au dus la sistarea apariţiei buletinului ! în 
continuare, G.Antonovici trece în revistă rolul preoţimii 
bucovinene la alinarea suferinţelor sufleteşti şi materiale ale 
populaţiei şi strădaniile depuse de către aceştia, în frunte cu 
Mitropolia Bucovinei, pentru a veni în ajutorul populaţiei, 
încheind: „Şi lucrul Bisericii în domeniul de ajutorare a norodului 
suferind este de abia în toiu. Acum, în urma secetei cumplite, cât 
şi în preajma iernii care se apropie, grija şi fapta Chiriarhului 
nostru cât şi străduinţele vrednicei preoţimi bucovinene, vor aduce 
desigur şi mai multe înfăptuiri”. 

Acest singur număr din „Patriotul”, nu este altceva decât 
un strigăt al disperării, o chemare de ajutorare a miilor de invalizi, 
văduve şi orfani de război, a miilor de săraci aflaţi în pragul 
disperării. Seceta cumplită, bolile şi sărăcia secerau vieţile 
oamenilor. Se cereau eforturi supraomeneşti pentru a face faţă 
dezastrului. Articolele şi ştirile se referă, aproape în totalitate, la 
acest fenomen şi fac apel la cei care pot, să contribuie la 
înlăturarea lui: „Guvernul Dr. Petru Groza în ajutorul populaţiei 
care suferă de pe urma secetei”; „Darul M.S.Regelui şi Reginei 
Mame”; „I.P. Sf. Mitropolit în mijlocul orfanilor”; „îngrijirea 
medicală a orfanilor”; „Masă pentru orfani”; „Ajutoare pentru 
invalizi şi văduve”; „Ajutorarea deţinuţilor” ş.a. La „Colţul 
eroilor”, Lt.Larionescu evocă fapta de vitejie de pe frontul de vest 
a căpitanului Mircea Ţurcan; prof. I. Druţu oferă cititorilor o 
povestioară lacrimogenă de Crăciun. 

Dintr-o ştire de numai câteva rânduri aflăm şi despre o altă 
faţă a personalităţii preotului-poet şi publicist George Antonovici. 
Titlul ei: Artă pentru popor . E de admirat că în acele condiţii 
extraordinare, acest om inimos a înfiinţat o secţie culturală în care 
activa o echipă de teatru condusă de C. Lapteş. Scopul: punerea în 
scenă a unor piese populare care, prezentate în oraşul Suceava şi 
în judeţ, să ridice moralul oamenilor, să-i facă să reziste mai uşor 

momentului. 

Şi, cum în Biblie se 
spune: „Dă-i Cezarului ce 
este al Cezarului, iar lui 
Dumnezeu, ce este al lui 
Dumnezeu”, directorul 
publicaţiei s-a văzut obligat 
să introducă şi două ştiri 
referitoare la cea care va 
deveni „Marele prieten de 
la răsărit”: „Ziua prieteniei 
cu U.S.” şi „Un nou gest de 
prietenie al Rusiei”. Iar în 
cuprinsul a două articole 
(„Menirea Apărării 

Patriotice” şi „Pe marginea 
Platformei-Program a 
BPD”), autorii subliniază 
necesitatea sprijinirii 

guvernului dr. Petru Groza. 



Biserica “Sf Nicolae” din 


Câmpulung Moldovenesc, unde a 
slujit preotul-iconar George 
Antonovici (Antonescu) 

Harta mormintelor 


în dimineaţa aceea senină de iunie, în care - după ploaia 
de peste noapte - teii te ameţeau cu mireasma lor, domnul 
Melinte, factor poştal de când s-a pomenit „deschiaburit” şi şi-a 
părăsit satul, nu se simţea în apele lui. Dacă l-ai fi întrebat de 
ce, n-ar fi putut răspunde. Aşa, fără un motiv anume. Nu era în 
apele lui şi gata. 

Plecase de dimineaţă de acasă cu bicicleta lui cam 
hârbuită cu care străbătea drumul din marginea oraşului unde 
locuia şi până la serviciu, ca de obicei; şi ajunsese la Poşta 
Centrală, tot ca de obicei, înaintea colegilor săi. 

Şi-a luat în primire vraful de scrisori şi de ziare, 
aşezându-se la o masă şi începând să-şi rânduie corespondenţa 
după străini, după numere de casă, după destinatari. 

Din mulţimea de scrisori, de cărţi poştale, de ilustrate, îi 
sări în ochi un plic cu marginile negre. Mai avusese prilejul să 
vadă asemenea plicuri. Aduceau vestea morţii cuiva. Toate 
veneau însă din străinătate, căci la noi nu se mai făceau 
asemenea plicuri de la război încoace. 

întinse mâna şi scoase scrisoarea dintre celelalte. O 
întoarse pe o parte şi pe alta. Venea din Austria şi - aşa cum 
bănuise de la început - era adresată domnului Aramă ... 

Sărmanul domn Aramă ... Deci s-a întâmplat ceea ce, de 
mult, presimţea bătrânul: murise ultima lui rubedenie, sora sa 
din Viena. 

în faţa ochilor îi apăru chipul bătrânului domn Aramă, 
şezând pe colţul patului în cămăruţa lui strâmtă, abia mobilată 
cu acel pat, cO un dulap, o măsuţă şi un scaun, un raft mic cu 
cărţi şi deasupra o icoană de lemn înfăţişând-o pe Maica 
Domnului cu pruncul Iisus în braţe - şi, pe un perete, o hartă 
prinsă în pioneze. O hartă a Europei. 

Pe Melinte l-a nedumirit harta aceea, şi cu primul prilej, 
cu oarecari ezitări, l-a întrebat, totuşi: 

- Domnu' Aramă, de ce ţineţi harta aceea pe perete ? 

Domnu’ Aramă, de o paloare ciudată, uscăţiv, numai cu 

tâmplele brumate - deşi trebuia să fi avut peste 70 de ani - se 
sculă de pe colţul acela de pat pe care şedea de obicei şi îl privi 
lung cu ochii săi mari, căprui, blânzi, uşor înceţoşaţi. 

- De ce ţin harta asta ? - repetă el întrebarea, şi-şi 
întoarse privirea spre ea. Hm ... De ce-o ţin ... 

Se întoarse din nou spre Melinte. 

- Ai să te miri ... Şi ... poate ai să mă crezi cam ... - dar 
nu spuse cum anume o să-l creadă, şi - evident - îşi schimbă 
într-o clipă intenţia de a-i explica prezenţa hărţii. 

- Ei, nu e decât o hartă, domnule Melinte ... o hartă ... 

- O hartă a Europei - îndrăzni Melinte. 

- A Europei, zici ? O, nu, domnule Melinte. Nu e o hartă 
a Europei. E o hartă ... a mormintelor ... 

Melinte avu o tresărire şi ochii îl ţintiră pe bătrân, puţin 
speriaţi parcă... 

- Vezi ? Nu, nu e o hartă a Europei, ci aşa cum ţi-am 
spus ... o hartă a mormintelor ... 

Melinte rămase mut... Iar domnul Aramă zâmbi amar. 

- E harta mormintelor neamului meu - continuă el. 

Se apropie de ea şi puse un deget uscăţiv undeva pe 
partea dinspre miază-noapte a acelui rotund care închipuia pe 
hartă România. 

- Uite, aici sunt rădăcinile neamului - şi Melinte desluşi 
în acel loc o sumedenie de cruciuliţe negre. 


de Mircea Avram (Sibiu) 

- Sunt străbunicii, bunicii, câţiva fraţi, socrii - ba şi un 
fecior de-al meu ... Fiecare îşi are crucea lui ... - şi domnul 
Aramă îşi plimbă degetul peste cruciuliţele mici, de parcă le-ar 
fi numărat. Hm ... Acuma-s dincolo de hotar ... Dar sunt în 
pământul nostru ... în pământul nostru ... Şi uite cum s-a risipit 
neamul - îşi mişcă bătrânul mâna departe în dreapta hărţii şi 
înapoi în stânga ei. Apoi, o întoarse iar spre răsărit, îşi plimbă 
degetul pe-o dungă albastră, de sus în jos - şi-şi continuă 
lămuririle. 

- Aici, crucea asta, e a unui cumnat de-al meu, fratele 
soţiei ... în '17, era pe-aici, prin Astrahan ... L-au împuşcat ... 
Iar aici, mai sus - îşi ridică el degetul până la o buclă a şerpuirii 
albastre care închipuia Volga - aici, Ia Stalingrad, a rămas un. 
văr de-al nevesti-mi, în '43 ... 

Lăsă mâna jos - şi oftă. 

- Ei, acolo, n-au cruci... Numai aici, pe hartă, au ... 

Melinte privea harta şi mâna bătrânului - şi nu putea • 

scoate nici un cuvânt. Privea şi gândurile îl năpădeau ca nişte 
buruieni, înăbuşindu-1. Şi el fusese acolo, în răsărit ... Nu 
ajunsese atât de departe, numai până la Ţiganca, dincolo de 
Nistru, către Odesa. Acolo era să-şi lase oasele. Oare ar fi 
însemnat cineva locul acela cu o cruce pe-o hartă ? Cine ? 
Poate învăţătorul din sat, căci numai el mai ţinea răbojul 
jertfelor ... S-a întors în ţară, sfredelit de-o schijă de brandt şi a 
zăcut luni de zile prin spitale ... Şi după ce rănile s-au închis, a 
plecat din nou pe front. Spre apus de data asta. Şi, şi în 
apus s-ar fi putut să-şi lase oasele, prin Tatra, sau pe la Banska- 
Bistriţa. Dar l-a ajutat Dumnezeu şi iar s-a întors în ţară ... 
Mulţi au rămas însă acolo ... Mulţi... N-ar încăpea pe harta asta 
atâtea cruci... N-ar încăpea. 

Mâna domnului Aramă reveni pe acel nord de ţară, 
mângâindu-1, coborând apoi de-a lungul arcului aceluia mai 
întunecat care închipuia Carpaţii. 

- Vezi, aici sunt alte cruci. Mai singuratice. Uite, una 
aici, la Buhuş. în '17, un avion nemţesc şi-a aruncat aici 
bombele şi una din ele i-a pus capăt vieţii unei alte surori de-a 
soţiei. S-a nimerit atunci, în plină zi, în curtea fabricii de postav 
şi acolo a ajuns-o o schijă. 

Şi iar se-ntoarse mâna spre acel Nord, ca apoi să 
coboare înlăuntrul arcului de munţi. 

Vocea domnului Aramă tremura parcă ... 

- în '40, în vara acelui cumplit '40, a început bejenia 
neamului. Unii au ajuns aici - şi degetul se opri în inima 
Ardealului - de au rămas acolo doar trei cruci. Toţi arămenii ... 
Alţii - lunecă degetul mai departe - dincoace, la Sibiu ... Şi iar 
au rămas numai cruci. Cruci şi amintiri ... Şi iarăşi alţii, uite, 
tocmai în celălalt capăt de ţară, în Banat. Şi aici au rămas doar 
cruci... Cinci cruci. A şasea, care s-ar fi cuvenit să fie alături de 
celelalte cinci, i-a fost dat să se înalţe tocmai pe malul Prahovei 
când iese din munţi. S-a răzleţit de celelalte în anii aceia când 
au început deportările din Banat... 

Bătrânul Aramă oftă reţinut şi-şi plimbă privirea pe 
întinsul hărţii ... de parcă ar fi privit pământul Europei de sus, 
de tare de sus ... 

- Tot cam pe atunci s-a mai ivit o cruce aici - vorbi el 
molcom şi arătă cu degetul, mult spre miază-noapte. Aici pe 
malul Vistulei ... O rubedenie rătăcită până acolo în vâlvătăile 
războiului. 

Se opri o clipă ... ' (continuare în pag. 10) 

& &CJH80ainedită <r fui Jfeo/Uje « (n/o/texcu 

Liviu Papuc 


Sprijinul permanent acordat de I.E.Torouţiu, membru 
corespondent al Academiei Române, directorul revistei 
„Convorbiri literare”, tinerilor autori bucovineni este bine 
cunoscut şi probat de numeroase scrisori aflate în fondul ce-i 
poartă numele, de la Biblioteca Academiei Române din 
Bucureşti. Una dintre aceste misive, aflată sub cota S 8 / 
XXXIII, este expediată „Domniei Sale Domnului Profesor 
I.E.Torouţiu directorul revistei „Convorbiri literare”, Bucureşti 
III, str. Argentina nr.39” de către „Pr. George Z. Antonescu, 
Suceava, str. Ştefan Vodă 9” şi poartă ştampilele poştei din 1 şi 
2 iunie 1941. Cele două poeme pe care le propune 
G.Z.Antonescu trebuie să fie Nostalgie, apărută în revistă în nr. 
8-10, aug.-oct.1941, p. 1066-1067 şi Cântec de lumină, în nr. 
11-12, nov.-dec., p.1413. în acelaşi an 1941 Torouţiu îi mai 
publicase Dor de fraţi (nr.4, p.45) şi Cântecele cum răsună 
(nr.5-6, p.646-647), iar în nr. 7-12, iul.-dec.1940, p.776-777 
Balada copilului mezin, aceasta din urmă apărută în volumul 
Neuitatele plaiuri natale ca variantă, cu titlul schimbat şi opt 
versuri lipsă. Nuvela Jertfa lui Ilar ie Carpăn nu există în 
revistă şi sunt mari „şanse” să se fi pierdut. 

Cu beneficiu de inventar, să adăugăm aici o opinie mai 
puţin cunoscută, referitoare la poezia lui G.Z.Antonescu (care 
mai semna şi Antonovici), datorată Agathei Grigorescu 
Bacovia care, în articolul Poeţii Bucovinei (parte a unei 
comunicări ţinută în oct. 1940 la „Prietenii Istoriei Literare”) 
din revista „Preocupări literare”, An.VI, nr.4, apr. 1941, p.l 19, 
spune: „Motivul poetic ne poartă de la Horaţiu la Francis 
Jammes şi vibrează cu vagi accente din Blaga; dar ce fericită 
notă personală conturează poema. Nota mistică religioasă din 
Utrenie e prinsă în tehnica versului modem, pe fond patriarhal 
idilic ca şi în Torent de seară, Drum de Nord, etc.” Dar să 
vedem ce-i scrie tânărul poet, cu cerneală albastră, pe cele două 
file, mentorului bucovinean din capitala ţării. 


Suceava, 1 Iunie 1941 
Mult Stimate Domnule Profesor, 

Vă mulţumesc din toată inima pentru bunăvoinţa de-a 
mă învrednici cu bogatele „Convorbiri literare n . Am primit 
nrele 1-6 din 1940 şi 2-6 din 1941. N'am primit încă numerele: 
1 din 1941 şi 7-12 din 1940. Mi-i teamă să nu se fi rătăcit pe 
drum, căci adresa mi s'a transcris cu nrul domiciliului 39, în 
loc de 9, cum este în realitate. Vă rog mult să binevoiţi a 
atrage atenţia asupra acestui lucru funcţionarului expeditor. 
Ţin foarte mult să pot avea şi n-rele amintite, cari îmi lipsesc. 
Neavând altă posibilitate să-mi completez colecţia, v'aş 
rămâne profund îndatorat şi recunoscător, dacă aţi binevoi 
să-mi acordaţi şi exemplarele arătate. Voi achita costul lor 
prin mandat poştal, împreună cu porto. 

Sper că de acum înainte voiu primi regulat 
„ Convorbirile ” pe măsură ce vor apare. 

Vă mulţumesc din suflet pentru buna ospitalitate în 
paginile revistei. 

Pentru numerele viitoare, îmi permit să Vă transcriu 
alăturat alte două poeme, cu rugămintea să binevoiţi a le 
vedea şi - dacă le găsiţi publicabile - a le învrednici de un 
locşor între celelalte colaborări. // 

M' ar interesa mult părerea D-Voastre cu privire la 
novela: „Jertfa lui Ilar ie Carpăn " pe care V am transcris-o 
zilele trecute, - şi dacă, în general, ar fi bine să mă ocup de 
asemenea subiecte. 

in nădejdea binevoitorului Domniei Voastre răspuns, 
închei rugându-Vă să primiţi toate urările mele de bine, şi 
asigurarea deosebitului respect ce vi-L păstrez. 

George Zamfira Antonescu 

B.A.R.S 8/XXXIII 


Harta mormintelor 


- Şi urmează ... urmează să se mai înalţe una în partea 
asta - îşi îndreptă el mâna către stânga hărţii. 

Se întoarse spre Melinte. 

- Vezi, că nu e o hartă a Europei ? întrebă el, încet. 
Melinte se scutură de imaginile de atunci care îl 

năpădiseră, mai întoarse scrisoarea cu margini negre pe care-o 
ţinea în mână, apoi o rândui, la locul ei, printre celelalte. 

Iată, se gândi el, de ce nu se simte în apele lui. Parcă 
presimţise ceva ... 

Pe la orele după-amiezii ajunse şi la casa bătrânului 
Aramă. Se opri în faţa uşii cu scrisoarea în mână. S-o strecoare 
pe sub uşă ? S-o pună la loc în geantă şi s-o aducă altă dată ? 
Peste o zi sau două ? 

Până la urmă, bătu uşor în uşa de la intrare, apăsă 
clanţa şi se îndreptă către camera în care ştia că stă bătrânul. 
Uşa de la cameră era deschisă, iar bătrânul Aramă - aşa cum 
şi-l închipuise pe când carta corespondenţa - parcă îl aştepta ... 


(urmare din pag. 9) 

Melinte întinse scrisoarea fără să spună un cuvânt. 

Domnul Aramă o luă, o privi lung, o puse pe masă fără 
s-o deschidă şi luând de pe raftul acela al bibliotecii un capăt 
de creion, se îndreptă spre hartă. întârzie un pic în căutarea 
locului, apoi însemnă încet, apăsat, o cmce mică, neagră, 
pierdută între acele nume tipărite mărunt pe hârtia verzui- 
maronie a hărţii... 

Puse creionul la loc şi se întoarse spre Melinte, care 
încerca să îngaime ceva ... Domnul Aramă îl privi stăruitor în 
ochi şi zise cu glas stins: 

- Gata ... Dar se mai iveşte o problemă, domnule 
Melinte. Cine va însemna pe harta asta ultima, cruce ? Hm ? 
Vrei s-o faci dumneata ? ... Şi apoi, poţi să iei şi harta, dacă 
vrei... Ce zici ? 

Domnul Melinte îşi simţi ochii umezi ... Ar fi vrut să 
spună ceva, dar vorbele i se înecară în gât... 

Se întoarse şi plecă. Mut, cutremurat... 

UN PICTOR BUCOVTNEAN: VEiPAiiAn LUnCU 
70 ANI DE LA NAŞTERE (1927-1997) 

-IN MEMORIAM - 

George Schipor 


S-a născut la Costişa, în Bucovina, la 21 iulie 1927. 
Tot aici, în 1941, a absolvit şcoala primară. La Brăila a 
absolvit Şcoala Populară de Artă, în 1958, şi Liceul 
„NICOLAE BĂLCESCU”, în 1962. Absolvă Institutul de 
Arte Plastice „NICOLAE GRIGORESCU” din Bucureşti, în 
1968. 

A debutat în 1966 la Rădăuţi cu o expoziţie 
personală, după care au urmat numeroase expoziţii 
personale sau de grup la Brăila, Bucureşti, Constanţa, 
Galaţi, Tulcea. Tablourile sale sunt prezente la toate 
expoziţiile festivalului concurs VORONEŢIANA 
SUCEAVA, la saloanele naţionale de gravură şi pictură din 
Capitală, ca şi la expoziţii de peste hotare: Bulgaria (1969, 
1986), Cehoslovacia (1972), Berlin (1973), Barcelona 
(1975), Anglia (Manchester, 1976). Pictorul are multe 
tablouri în colecţii de stat şi particulare, în ţară şi străinătate. 
Membru al Uniunii Artiştilor Plastici din România, 
Vespasian Lungu a fost profesor la Şcoala Populară de Artă 
(1968-1989) din Brăila. 

Fiul cel mai mic al familiei Lungu, a fost învăţat cu 
munca şi totodată a fost fascinat de plaiul natal, de munţii şi 
pădurile de pe valea Moldovei şi Sucevei. întreaga sa viaţă a 
„ars” la flacăra unei pasiuni „povestite” cu penelul, purtat ca 
într-un imens balans între Obcinele domoale ale Bucovinei 
şi mirifica lume acvatică a Dunării de Jos sau ca un balans 
între povestea Vitoriei Lipan şi a Chiralinei, pentru a aşterne 
pe pânză comori de suflet filtrate printr-o sensibilitate 
specifică marilor personalităţi. 

Lucrările lui Vespasian Lungu nu sunt frumoase in 
sine, decorative ca orice obiect aşezat în ramă, ci frumoase 
ca o idee. (Fănuş Neagu, „Literatorul” nr.5 / 1994). 

întreaga măsură a talentului său a fost dată cu ocazia 
Centenarului Eminescu din 1989, prilej cu care maestrul 
acuarelei a alcătuit o expoziţie a cărei lucrări s-au 
înmănunchiat într-un elogiu închinat lui Eminescu sub 
titulatura „Şoapta acuarelei”. 

Tablourile dedicate poetului nepereche, Mihai 
Eminescu, au fost pictate la sugestia filosofului Constantin 
Noica. Dăruindu-i volumul 
„Scrisori despre logica lui 
Hermes”, Constantin Noica i-a 
scris următoarele: 

Domnului Vespasian 
Lungu, prietenul care mi-a făcut 
unul din cele mai frumoase 
daruri primite în viaţă, a intrat în 
rezonanţă cu un gând limită şi l- 
a proiectat pe bolta peşterii mele. 

Cu mişcată recunoştinţă, 

Constantin Noica, iulie 
1986,Păltiniş. 

între filosof şi pictor a 
avut loc un dialog consemnat de 
către ultimul astfel: 


„Dragul meu, nu mai pot, aş vrea să ies din această 
dementă contemporaneitate şi să intru în preistorie. Cândva, 
în Spania, am văzut pictura rupestră de la Altamira. Nu pot 
uita bizonii aruncaţi pe bolta acestei peşteri ! Cam aşa ceva 
mi-aş dori pe pereţii scorojiţi ai mansardei mele de la vila 
nr.12. Nu te încumeţi ? 

La care pictorul i-a răspuns zâmbind: 

- Sanctitate, facă-se voia D-voastră !” 

(„Singuraticul din Carpaţi” de Vespasian Lungii) 

într-un articol intitulat „Câteva gânduri despre 
Vespasian Lungu”, apărut în revista de cultură şi artă 
„Dunărea”, din 6.08.1986, Constantin Noica scria 
următoarele: 

Pe cei trei pereţi ca pe trei mari panouri, Vespasian 
Lungu a schiţat un fel de geneză a lumii. Pe primul perete, o 
oaste de bizoni care pornesc la asalt, a redat ceva din 
avântul fiinţelor vii care încearcă să-şi cucerească un 
spaţiu de viaţă spre a ctitori o lume. Pe al doilea perete, 
lupta este pe sfârşite, iar la mijloc bizonul dreptei 
chibzuinţe, care nu consimte „tristeţi după victorie ” îşi 
cheamă parcă tovarăşii de viaţă, încins fiind de erosul 
ctitoriei. Iar pe al treilea perete, cu o savantă compoziţie 
apare sub întruchipări variate liniştea, într-o lume aşezată, 
unde şi o căprioară, ca la Altamira, îşi poate face blânda ei 
apariţie. 

Pe un alt volum, intitulat „Prin alţii spre sine” al cărui 
autor este N.Steinhardt, stă scrisă următoarea dedicaţie: 

Domnului Vespasian Lungu, care l-a iubit pe 

Constantin Noica şi refuzându-i arginţii a preferat aurul 
slovei lui, omagiu înduioşat şi admirativ al lui N.Steinhardt, 
Rohia, ianuarie 1989. 

într-un articol intitulat „Simpozion la cota 1400”, 
apărut în „Ancheta", nr.27 din 17 ianuarie 1991, dedicat 
împlinirii a trei ani de când marele gânditor român 

Constantin Noica s-a aşezat sub aripa schitului de lă 
Păltiniş, pentru veşnica odihnă sub mângâierea falnicilor 
brazi, pictorul Vespasian Lungu scria: 

Şi totuşi Constantin Noica n-a murit, el e prezent 

chiar dacă nu-l vedem. 
Simţim prezenţa elevată a 

spiritului său, ce se 

confundă cu fiinţa 
românească, alăturăndu-se 
prin spirit lui Eminescu pe 
care-l cosidera Omul total 
al culturii româneşti . 

Moare în 1994 la 

Brăila. 



Constantin Noica (miloc) şi Vespasian Lungu (dreapta). 
Fundalul: “ Bizonii de la Altamira” 

(la locuinţa lui Noica). 


Păltiniş, 1986 

CONTRIBUŢII LA ISTORIA LITERATURII ROMÂNE 

CONTRIBUŢII LA III OG IM FIA LUI 
MCOLAE MILESCU SPĂTARUL: ANUL NAŞTERII - 1625 ? 
ANUL MORŢII - 1707 


Legendarul personaj moldovean din a doua jumătate a 
secolului al XVII-lea a suscitat în ultimul veac un interes deosebit 
nu numai din partea cercetătorilor europeni dar şi a celor din 
China, Japonia şi Statele Unite. 

Prezenţa lui Nicolae Milescu la Constantinopol, 
Stockholm, Paris, Moscova şi Pekin, rolul important jucat în 
relaţiile diplomatice sino-ruse la sfârşitul secolului al XVII-lea, 
poziţia sa de interpret la POSOLSKI PRIKAZ (Departamentul 
Afacerilor Externe al Rusiei) i-au creat un renume printre 
intelectualii europeni contemporani, dar în privinţa activităţii şi a 
unora din scrierile sale din Rusia, guvernul rus a menţinut secretul 
timp de două sute de ani. 

§- l) Anul naşterii - 1625 ? 

Nu cunoaştem până în prezent documente din care să 
reiasă data naşterii lui. în literatura existentă atât în România cât şi 
în străinătate se menţin două date ca an al naşterii: 1625 şi 1636. 
Susţinerea sau infirmarea uneia din aceste date prezintă o mare 
importanţă pentru activitatea sa ştiinţifică şi politică, în contextul 
vârstei pe care ar fi avut-o în diferite perioade. 

O analiză critică nu s-a făcut până în prezent, biografii lui 
Milescu menţionând una sau alta dintre date, ţâră alte comentarii. 

Anul 1625 este menţionat de francezul Emile Picot în 
studiul său din 1883 1 . 

Anul 1636 a fost menţionat pentru întâia oară de 
I.N.Mihailovski în Rusia, în anul 1896, pe baza răspunsului dat de 
Milescu la Pekin în 1676 în timpul audienţei din 19 iulie, pe care 
i-a acordat-o Kang'si, împăratul Chinei, când întrebat câţi ani are a 
răspuns că „este în vârstă de 40 ani”. 2 

Istoricul român Petre P.Panaitescu reia data în monografia 
sa din 1925 apărută la Paris 3 şi astfel data 1636, ca an al naşterii lui 
Nicolae Milescu a rămas definitivă, atât în istoria literaturii 
române cât şi în istoriografie. 

Totuşi unii biografi ai săi din secolul al XX-lea menţin 
anul 1625, fără a încerca să dea vreo explicaţie. 

în anul 1975, D.Ursul în monografia dedicată lui Nicolae 
Milescu scrie: „Anul naşterii lui N.G.Milescu Spătarul nu s-a 
putut stabili cu precizie. în literatura de specialitate, precum şi în 
lucrările autorului editate mai demult se indica anul 1636. Totuşi 
cercetările ulterioare ne permit a afirma cu mai multă certitudine, 
că anul naşterii lui Nicolae Spătarul e 1625.” 4 

Ion Neculce care-i face prima schiţă biografică în 
faimoasele „cuvinte” ce preced Letopiseţul Ţării Moldovei, nu 
face vreo remarcă privitoare la data naşterii. 

Bogdan P.Haşdeu, primul său biograf român spune că „s-a 
născut în Moldova în prima jumătate a secolului al XVII-lea cam 
pe la începutul domniei lui Vasile Lupu, sau ceva mai înainte”/ 
Haşdeu nu atestă «documentar afirmaţia. Se poate presupune că 
istoricul B.P. Haşdeu şi-a bazat presupunerea pe baza 
documentelor din anii 1622 şi 1630, care-1 atestă pe ipoteticul său 
tată Gavril, slugerul din Zlătăreşti. 6 

Studiile apărute în Rusia după ce Mihailovski în 1896 
stabilise data naşterii pe baza raportului oficial al ambasadei, şi 
chiar după tipărirea acestuia în anul 1906, nu consideră certă 
indicaţia lui Milescu de la Pekin. 

Astfel A.I.Iaţimirski în 1910, în studiul biografic la 
introducerea „Descrierii Asiei” 8 , menţionează atât 1625 cât şi 


Mi hai Pănzaru - Bucovina 

1636, iar în „Dicţionarul Biografic Rus” din 1909, Fursenko 
indică numai anul 1625, ca an al naşterii lui Milescu fără a lua în 
considerare versiunea 1636. 

De ce nu se poate reţine 1636 ca dată certă pentru naşterea 
lui Nicolae Milescu Spătarul ? 

El apare în timpul domniei lui Gheorghe Ştefan (1653- 
1658) în Moldova ca „gramatic”, adică secretar particular al 
domnului. în februarie 1655 apare atestat documentar în această 
funcţie, pe care putea să o aibă poate din 1654 sau chiar din 1653, 
deci la o vârstă de numai 19 ani, sau poate de 18 ani !! Apoi în 
funcţia de spătar în anul 1659 este trimis de Gheorghe Ghica în 
fruntea unui corp de o mie de oşteni în Transilvania, deci în vârstă 
de numai 23 de ani. 

Datorită vârstei fragede de numai 19 ani (în versiunea 
naşterii în 1636), i se contestă paternitatea 9 primei sale lucrări 
„Istoria despre sfânta icoană a Prea Sfintei noastre Născătoare de 
Dumnezeu Maria”. 

Rămâne în discuţie afirmaţia pe care a fâcut-o la 19 iulie 
1676 la Pekin că „este în vârstă de 40 ani”. 

După cercetarea amănunţită a raporturilor diplomatice 
ruso-chineze anterioare misiunii lui Nicolae Milescu Spătarul, 
precum şi a instrucţiunilor primite la plecarea din Moscova, dar şi 
ţinând cont de derularea tratativelor cu demnitarii chinezi, 
considerăm că ambasadorul rus indicând cu bună ştiinţă o cifră 
rotundă -40- a oferit „un gambit de vârstă” gazdelor sale în 
confruntarea diplomatică ce avea Ioc. De altfel este cert că 
Milescu a dat răspunsuri eronate în ceea ce priveşte vârsta ţarului 
Alexei Mihailovici, şi a anilor de domnie ai acestuia. 

La întrebarea împăratului în cadrul aceleiaşi audienţe din 
19 iulie 1676 a menţionat că ţarul Rusiei are 50 de ani şi că 
domneşte de 30 de ani. Având în vedere faptul că Alexei 
Mihailovici Romanov s-a născut în anul 1629 răspunsul corect ar 
fi fost vârsta de 47 de ani, iar în ce priveşte anii de domnie ar fi 
trebuit să indice 31 şi nu 30, ţarul începându-şi domnia în anul 
1645. 

Este exclus ca Milescu să nu fi cunoscut vârsta ţarului 
Rusiei, a suveranului pe care-l reprezenta la Pekin, şi să 
menţioneze în raportul oficial care era numai pentru uzul 
Departamentului Afacerilor Externe (Posolski Prikaz) o vârstă mai 
mare a ţarului. Se poate presupune că şi aceasta făcea parte din 
considerentele de ordin diplomatic, o vârstă mai mare a ţarului 
urmând să impună probabil un anumit respect. Nicolae Milescu 
avea latitudinea şi chiar indicaţia de a folosi în cursul tratativelor 
diplomatice orice procedee pentru a apăra prestigiul curţii ruse şi a 
obţine o serie întreagă de informaţii cu caracter secret. 

O altă informaţie pe care ne-o dă însăşi Milescu se referă la 
faptul că l-a avut ca profesor la Marea Şcoală a Patriarhiei din 
Constantinopol pe Gabriel Vlasios, „meus olim Professor in urbe 
Imperatoria”. 10 P.P.Panaitescu menţionează că Vlasios a fost 
profesor la această şcoală în 1638, iar apoi „a trăit câtăva vreme în 
Moldova (1642) şi în Ţara Românească fiind profesor la 
Târgovişte la curtea voevodului Matei Basarab (1650)” n 
Panaitescu admite că Milescu şi-a făcut studiile către 1645-1650, 
admiţând ca an al naşterii 1636. însă având informaţia că „a trăit 
câtăva vreme în Moldova” în jurul anului 1642, a fost mitropolit 
de Naupacta şi Arta în 1647 12 , şi profesor la Târgovişte în 1650, 
s-ar părea că nu a mai fost timp prea mult ca să fi fost din nou 
încadrat profesor la Constantinopol. Rămâne astfel în calcul 

perioada de dinainte şi de după 1638, când îl găsim menţionat pe 
Vlasios profesor la Marea Şcoală a Patriarhiei. 

în acest caz anul naşterii lui Milescu nu poate fi menţinut 
1636 căci este greu de crezut că la vârsta de 4-5 ani, Milescu şi-ar 
fi desăvârşit strălucitele studii cu Vlasios. în acest context anul 
naşterii trebuie reconsiderat ca fiind anterior lui 1636. 

John F.Baddeley, istoricul englez care i-a cercetat călătoria 
în China, la începutul acestui secol, este de părere, referitor la data 
naşterii că „In any case it was not earlier than 1625, nor latter than 
1635”“. 

într-un alt studiu armeanul H.Dj.Siruni 14 afirmă că Milescu 
în 1707 era implicat în relaţiile diplomatice ruso-armene „ce qui 
prouve qu'a cette date Milescu continuait a detenir le poşte 
d' interprete, bien qu' age de 80 ans”. 

în urma acestor inadvertenţe considerăm că anul 1636 nu 
este anul real al naşterii şi că în ciuda lipsei unor date documentare 
trebuie să menţinem cu semnul întrebării anul 1625, anul atribuit 
de Emile Picot, unul din marii săi biografi, care probabil a avut la 
dispoziţie surse greceşti pentru a admite această dată. 

§-2). Anul morţii -1707 

în cadrul cercetărilor noastre întreprinse la Arhiva centrală 
de stat de acte vechi (ŢGADA) din Moscova, pornind de la 
informaţia introdusă în circuitul ştiinţific de I.Eremia'\ că anul 
morţii lut Milescu este 1707 şi nu 1708 am depistat documente şi 
material de arhivă care sprijină documentar afirmaţia. 

în studiile româneşti, anul 1708 ca an al morţii lui Nicolae 
Milescu, a fost introdus de istoricul P.P.Panaitescu în studiul său 
din tinereţe apărut în 1925 la Paris ‘ 6 , pe când ilustrul nostru 
savant era bursier la Şcoala Română de la Fontenay-aux-Roses. 
Până în acel moment în studiile româneşti, an al morţii era 
considerat 1714, datorită lui Haşdeu şi Picot. Se mai considera an 
al morţii boierului moldovean 1709 şi 1710. 

Data de 1708 este preluată de P.P. Panaitescu din studiul 
istoricului rus luri Aseniev 17 , care a făcut datarea pe baza unor 
documente aflate în dosarul armeanului Minas Vartapet, 
* respectivul dosar fiind datat 1718. Deşi Arseniev ne dă data ca 
certă 18 , noi considerăm a fi eronată. Studiul istoricului rus a apărut 
într-un periodic de circulaţie redusă, foarte puţini cercetători 
putându-1 cunoaşte în original. Arseniev nu menţionează 
documentul din arhivă după care a făcut datarea morţii lui 
Milescu. P.P. Panaitescu şi J.F. Baddeley singurii biografi de 
marcă ce au cunoscut în original studiul lui Arseniev au preluat 
informaţia în mod necritic şi astfel anul 1708 s-a definitivat fără 
excepţie ca an al morţii lui Milescu atât în literatură cât şi în 
istorie. 

Cercetând fondul Arseniev la ŢGADA, în notiţele lui am 
descoperit un extras 19 din faimosul “Portfolios MUller”, care 
indică faptul că lui Nicolai Spafari i s-a plătit la 21 martie 1707 
suma de 374 ruble 50 copeici, iar la 10 decembrie 1707, 
traducătorul Golembovski solicita postul de traducător rămas 
vacant în urma “decesului lui Nicolai Spătarul”. 

Desigur luri Arseniev nu a cunoscut dosarul pentru anul 
1708 al salariaţilor de la Posolski Prikaz privind plăţile în bani şi 
produse agroalimentare. în acest dosar care era un fel de stat de 
plată anual în care se menţionau drepturile băneşti şi în natură 
primite de slujbaşii Departamentului Afacerilor Externe în dreptul 
lui Nicolae Milescu era făcută menţiunea în slavonă de către unul 
din diaci „mort în iunie 1707”. 20 

Apariţia numelui lui Nicolae Milescu în dosarul din 1708 
se explică prin faptul că aceste* registre erau „confecţionate” din 
timp, probabil pentru câţiva ani. în registru el apare drept 
traducător pentru „elinogreacă, latină, valahă” şi cu un total de 
„374 ruble, 16 altâni şi 4 denghi” plus produsele în natură, ceea ce 


corespunde indicaţiei din „Portfolios MUller” că în 1707 avea de 

încasat 374 de ruble şi 50 copeici. 

Având în vedere stricteţea adnotărilor în actele oficiale 
guvernamentale din timpul lui Petru cel Mare considerăm că 
această indicaţie provenind din arhivele oficiale ruse este demnă 
de toată încrederea, data morţii lui Nicolae Milescu Spătarul 
putând fi stabilită cu precizie: iunie 1707. 


ARTAMON MA TVEEV 

Şeful şi protectorul lui Nicolae Milescu Spătarul la 
Moscova (Foto: Colecţia Mihail Ragojîn, Istitutul de 
Istorie al Academiei Ruse - Moscova) _ 


1 Emile Picot:,, Notice biographique et bibliographique surNicolas Spatar 
Milescu, ambassadeur du tsar Alexis Mihajlovic en Chine ”, Paris, Emest 
Leroux Editcur, 1883, (Extrait des Melanges orientaux) 

2 I.N.Mihailovski: „Ocerk jizni i slujbi Nikolaia Spafariia v Rossii” In: 

Sbornik istoriko-filologhiceskago obşcestva pri Institut Knizia Bezborodko ”, 

T I.Kiev, 1896, pag.2 (autorul indica aproximativ anul 1635) 

3 P.P Panaitescu: „Nicolas Spathar Milescu” în „Melanges de i Ecole 
Roumaine en France ”, IV, 1925,I-re pârtie,Paris 

4 D. Ursul:,, N.G. Mile seu Spătarul”. Chişinău, 1975, pag.6, nota 1 (lucrarea 
este în alfabet chirilic) 

5 B.P. Haşdeu:,. Viaţa, faptele şi ideile lui Nicolai Spataru din Mileşti ” în 
TRAI AN, an II nr 7 (20 ianuarie 1870) p.28 

6 Gh.Ghibanescu: „Surete sinizvoade”, XVI. p.47 

7 I N.Arseniev: „Stateinii spisokposolistva N.Spafariia v Kitai ” St-Petersburg, 
1906 

8 A.I.Iatimirski, N.F Katanov: „N.Gavrilovici Spafaru opisame perviia ciasti 
vselenniia imenuemoi Azii ... ”, Kazan, 1910 

g AI. El ian „Moldova şi Bizanţul în secolul al XV-lea” în volumul „Cultura 
moldovenească in timpul lui Ştefan cel Mare ” (Ediţie îngrijită de M.Berza) 

Ed Academiei, Bucureşti 1964, pag. 141-149) 

10 Nicolae Milescu Spătarul: „Enchiridion sine Stela Orientalis Occidentali 
Splendens ...” în volumul ,Ma perpetuite de lafoy de T Eglise Catholique ...” 
de A.Amauld şi P.Nicole, Paris, tom 1.(1669) 

11 P.P. Panaitescu: op. cit., loc. cit., pag. 43 1 11 

12 Emile Legrand: „Bibliographie hellenique ...” tome 3, pag.287, Paris, 1895 

13 John F.Baddeley:,. Russia , Mongolia, China”, voi. 2-nd, London, 1919, pag 
205 

14 H.Dj.Siruni: „Le spathaire Nicolae Milescu et son role dans Ies relations des 
armeniens avec Picrre le Grand” în STUDIA ET ACTA ORIENTALIA, II, 1960 
(Bucarest), p.214 

15 I.Ercmia:„N.G Milescu-Spafarii v Rossii” în Kodri, nr 12 (1985) Chişinău, 
p 131 

16 P.P Panaitescu: op.cit., loc.cit, pag 167. 

17 1.N. Arseniev: „Novîia danniia o slujbi Nikolaia Spafariia v Rossii” în 
“ Citeniia v Imperatorskom obşcestvia Istorii i Drevnostei Rossiiskih pri 
Moskovskom Universitet ” 1900 god, Kniga cetvertaia, Moskva, 1900 

18 I N. Arseniev: op cit., loc cit. p. 30 

19 ŢGADA (Moscova): Fond nr. 1254 (Arseniev), Opis 1, Dosar 559, fila 2 

20 ŢGADA (Moscova): Fond nr. 138, Opis 1, an 1708, Dosar 1, fila 4 verso 

Arltiva ŢGADA (MOSCOVA) Fond nr. 138, Opis 1, an 1708, dosar l.fila 4 

„RÂDĂUŢIUL va avea prilejul să redevină ce-a fost de secole - EPISCOPIE” 
Interviu cu P.S. GHERASIM PUTNEANUL - Episcop Vicar la 
Arhiepiscopia Sucevei şi Rădăuţilor 


- Prea Sfinţia Voastră, pasiunea subsemnatului întru 
cunoaşterea amănunţită a vieţii şi operei lui Paisie V.elicikovski, a 
făcut să ne cunoaştem, căci la Dvs., am găsit nu numai cărţi despre 
Paisie, dar şi îndemn de suflet. Drumurile noastre, poate, s-au 
intersectat in ultimii 30 de ani, întrucât aţi fost mulţi ani stareţul 
Mănăstirii Putna, însă nu ne-am apropiat sufleteşte ca acum 
Cuviosul Paisie cel Mare de la Neamţ ne-a prilejuit apropierea. De 
un timp vă citesc articolele semnate de Dvs. în CANDELA şi am citit 
lucrarea Dvs. de licenţă CATALOGAREA MANUSCRISELOR 
ROMÂNEŞTI DIN BIBLIOTECA MĂNĂSTIRII SECU, lucrare ieşită 
anul trecut de sub tipar. V-am ruga să ne relataţi, pe scurt, viaţa şi 
activitatea Prea Sfinţiei Voastre. 

- M-am născut pe 30 mai 1924 în familia ţăranilor Costache şi 
Maria Cucoşel, în comuna Bogdăneşti, de lângă Fălticeni. După 
absolvirea celor 7 clase la Ciumuleşti, am intrat la Schitul Boureni - 
Iaşi unde am învăţat rânduiala cântărilor bisericeşti. Neavând 
posibilităţi materiale să susţin examenele necesare la Şcoala de 
cântăreţi de la Mănăstirea Neamţ, m-am înscris la o Şcoală militară dc 
radiotelegrafişti din Iaşi unde am urmat cursurile între anii 1942-1943, 
ani ce au fost socotiţi şi ca stagiu militar. Evenimentele de la 23 
August 1944 mă găsesc la unitatea militară din Buzău şi, astfel, am 
participat activ pe Frontul de Vest. 

După război, devin vieţuitor al obştei în cadrul Mănăstirii 
Neamţ şi sunt trecut în rândul monahilor în 1946, primind numele de 
GHERASIM apoi sunt hirotonit ca ierodiacon. După aceea am urmat 
cursurile Seminarului Monahal Superior, practicând şi meseria de 
culegător manual la tipografia mănăstirii. în 1952 am fost hirotonit ca 
ieromonah. 

între anii 1953-1957 am urmat Institutul Teologic Universitar 
din Bucureşti, luându-mi licenţa cu lucrarea pe care mi-aţi anticipat-o 
şi care în 1994 a fost tipărită la Editura Arhiepiscopiei Sucevei şi 
Rădăuţilor. în 1957 am fost numit egumen al Mănăstirii Neamţ şi 
profesor la Seminarul Teologic din aceeaşi mănăstire. Din 1962 şi 
până în 1977 am fost stareţul Mănăstirii Putna, perioadă când s-au 
reconstruit obiectele de artă şi întregul complex mănăstiresc: biserica, 
tumul-tezaur, tumul EMINESCU, clopotniţa, muzeul şi chiliile 
dinspre nord. 

în 1977 am fost numit ca Arhiereu Vicar al Episcopiei 
Aradului, ca din 1985 să devin misionar al B.O.R. în ţară, cu sediul la 
Episcopia Buzăului, ca detaşat, până în 1992. De la 1 iulie 1992 am 
fost ales Episcop Vicar la Arhiepiscopia Sucevei şi Rădăuţilor cu 
sediul la Rădăuţi. 

- Prea Sfinţia Voastră, care a fost motivul ce v-a determinat 
să îmbrăcaţi haina monahală ? 

- Fiecare poartă o chemare ca vieţuitor în mănăstire. Pentru 
mine a fost o chemare lăuntrică. Faptul că am învăţat în mod 
particular cântările bisericeşti la Schitul Boureni şi unde am avut ca 
model pe unii monahi de la acest schit, precum Vartolomeu Bodoaşcă, 
stareţul, apoi Vartolomeu Dolhan care mi-a fost şi profesor de muzică, 
apoi duhovnicul Iacov Breahnă - de origine basarabean - şi care trăise 
cândva şi la Sfântul Munte. Aceştia m-au determinat să deosebesc 
Binele de Rău şi Veşnicia în raport cu Lumea trecătoare. Perioada din 
armată mi-a cristalizat vocaţia. Greu mi-a fost, întrucât mama era 
văduvă şi eu eram unicul ei fiu. Am avut norocul să am numai surori. 
Convorbirea cu mama mi-a hotărât soarta. Prin această confesiune, 
mama mi-a dat binecuvântarea pământească să intru în monahism. 

- A orândui viaţa duhovnicească a Bisericii Ortodoxe în 
Bucovina ca Episcop Vicar e o mare responsabilitate de suflet în 


vremurile de azi. Rădăuţiul are o mare tradiţie în slujirea 
arhierească. Prezentaţi, pe scurt , istoricul Episcopiei Rădăuţilor. . 

- Este bine de ştiut că prima Episcopie din Moldova a fost la 
Rădăuţi, unde se află Necropola Muşatinilor. Această Episcopie a 
funcţionat până la ocuparea Bucovinei de austrieci. Ultimul Episcop 
DOSITEI HERESCUL, în anul 1781. mută reşedinţa episcopală din 
Rădăuţi la Cernăuţi, ca în 1783, acelaşi Dositei să devină Episcop al 
Bucovinei. Ulterior Episcopia se transformă în Mitropolia Bucovinei. 
Deci, la ora actuală încă nu avem episcopie la Rădăuţi, însă el merită 
aceasta, deoarece trecutul îl îndreptăţeşte. Eu sunt Episcop Vicar ai 
Arhiepiscopiei Sucevei şi Rădăuţilor, doar cu sediul la Rădăuţi. Când 
se va reînfiinţa JUDEŢUL RĂDĂUŢI, atunci Rădăuţiul va avea 
prilejul să redevină ce-a fost de secole, Episcopie. 

- Care ar fi bucuriile pe care le-aţi trăit de când sunteţi 
Episcop Vicar aici şi care au fost greutăţile întâmpinate ? 

- Dintre bucuriile trăite ar fi: am reînfiinţat Mănăstirea 
Bogdana şi l-am instalat ca stareţ pe arhimandritul Teodor Pavlo. Din 
acea zi am hotărât ca aici să se săvârşească slujbele mănăstireşti. 
Odată reînfiinţată mănăstirea, împreună cu părintele stareţ şi 
vieţuitorii ei am şi trecut la refacerea mănăstirii cu înfăţişarea acesteia 
de altădată. Ţin să menţionez că în 1962, când am venit ca stareţ la 
Putna, am vizitat Muzeul Bogdanei care se afla în chiliile mănăstirii şi 
care erau aşezate la nordul bisericii. Ulterior, în acele chilii a fost un 
timp Biblioteca Orăşenească, ca mai apoi clădirea să fie demolată sub 
pretextul sistematizării oraşului. în prezent se refac chiliile, un 
paraclis şi zidurile din incintă. Dintre greutăţile întâmpinate a fost 
tocmai problema reconstruirii acestor ziduri. Se ştie că orice mănăstire 
trebuie să aibă şi zidurile de incintă. în unele oraşe din ţara noastră, 
precum la Iaşi, sunt mănăstiri cu zidurile de incintă şi acolo nu se 
pune problema demolării. Nu ştiu de ce la noi unele persoane din 
Consiliul Local s-au opus construirii acestora. Dar dreptatea e de 
partea noastră, întrucât avem argumente istorice şi juridice puternice. 

- Ce realizări aveţi pe linie personală şi care vă sunt planurile 
de viitor ? 

- Pe linie personală mi-a ieşit în 1994 de sub tipar lucrarea de 
licenţă „Catalogarea manuscriselor româneşti din Biblioteca 
Mănăstirii Secu”. Apoi am contribuit material şi moral la apariţia 
„Monografiei satului Bărăşti-Ciumuleşti”, întocmită de profesorul 
Vasile M. Sandu, coleg de şcoală primară. în noiembrie trecut am 
vizitat Muntele Athos care a constituit cea mai mare satisfacţie 
personală. Impresiile de acolo le public într-un serial din revista 
CANDELA. Despre importanţa acestui munte pe linia ortodoxiei cred 
că o cunoaşte fiecare credincios ortodox. în luna iunie anul curent am 
fost invitaţi subsemnatul împreună cu I.P.S. Pimen şi maicele stareţe 
de la Suceviţa şi Humor în Italia, la Prato. Cu acest prilej li s-au 
înmânat celor două maici de la Suceviţa şi Humor diplomele ca 
restauratoare de icoane. Cu această ocazie am vizitat Ravenna, 
Florenţa, Bari şi Veneţia, unde am văzut cele mai importante picturi 
ortodoxe în mozaic şi catacombele de la Roma cu picturi religioase 
din secolul III după Hristos. Am rămas plăcut impresionat de cele 
văzute, amintiri care vor dăinui în memoria şi sufletul meu cât voi trăi. 

Ca Episcop Vicar fac totul pentru reorganizarea monahismului 
din punct de vedere gospodăresc şi duhovnicesc prin reînfiinţarea 
unor mănăstiri şi schituri, ca cele de la Comîrzani, Schitul Marginea, 
construcţia bisericii din satul natal. Mănăstirea Orata, din zona 
Câmpulung şi Mănăstirea Bogdăneşti. 

Consemnat, 

Vichentie Nicolaiciuc 

I, 6, 1936 

„Cine renunţă la mor¬ 
mânt, renunţă la înviere. 
Pentrucă, condiţia învierii 
stă în acceptarea preala¬ 
bilă, neşovăitoare, senină, 
a durerilor şi apăsării 
mormântului ' 


ICONAR 


Critica oficială si drumul românismului 


în vârtejul de manifestaţii omeneşti, 
intervin, ca nişte germeni ai liniştei eterne, 
pentru a închega ritmul cosmic, principiile 
disciplinei şi ierarhiei. Cuvintele dispersive 
se disciplinează în suflete, fericit croite, şi 
cad ritmic pentru chip de artă. 

în atmosfera socială, opera de artă 
se aşează la adâncime derivată din 
densitatea ei. Rolul social al criticii cade 
aici ca lumina soarelui în atmosfera neagră 
a pământului. Critica nu distruge opera de 
artă, ci o luminează. Luând contururi 
sociale, critica nu poate fi decât în 
funcţiune de naţional. Dramele lui 
Shakespeare, prin faptul că nu contrazic 
fluidul altor naţiuni, nu înseamnă că nu 
sunt profundă expresie a sufletului englez. 
Critica operei de artă bazându-se în primul 
rând pe realităţile naţionale, poate 
împrumuta cel mult tehnicile criticei din 
alte părţi, şi aceasta numai dacă nu 
contrazice modul fundamental de 
manifestare al neamului. în noi se croiesc 
specific toate tensiunile sufleteşti. Nici o 
critică din lume nu poate cere operei de 
artă româneşti să oglindească întruchipări 
exotice. Critica noastră, în schimb, e 
obligată să proclame ca operă de artă 
românească, numai ce e profund al nostru. 

Când critica uită de interesele 
comunităţii naţionale, admiţând infuzia 
neasimilabilă de valori străine, acestea 
devin o cangrenă ce se întinde 
compromiţând, dacă nu nimicind, 
naţionalul creator de artă superioară. Se 
atrofiază una dintre cele mai importante 
funcţiuni sociale, tocmai aceea ce procură 
hrana unităţii de spiritualitate naţională. 

Lucrul acesta se întâmplă la noi. 
Două greşeli fundamentale au produs 
această nenorocire: Mai întâi evoluţia 
politicului cu dirijarea spiritualităţii spre 
francmasonerie a dus la întunecarea 
completă a astrului naţional. Cea de-a doua 
greşeală - în urma celei dintâi - e admiterea 
în frontul artei a străinilor evrei. Aceştia 
cucerind cele mai de seamă forturi ale 
românismului, alăturea de francmasonerie, 
şi-au instalat în ele torpiloarele de otravă 


de GEORGE MACR1N 
pentru trupul tânărului nostru început. 
Francmasoneria a ajuns în ţara noastră 
supremul for,politic. Ea nu sprijină decât 
armatele proprii. Cu multă dibăcie, ea şi-a 
impus reprezentanţii şi în critică, cotându-i 
ca pe cei mai buni critici români; oameni 
de talia unor E.Lovinescu, G.Ibrăileanu sau 
G.Călinescu, cărora nimeni nu le 
obiectează lipsa unei „vaste culturi 
europene”. Vom numi această scamatorie: 
Critica oficială. 

Arta plasându-se întotdeauna pe 
drumul mistuit de luceafărul neamului, se 
va găsi odată cu el la cotituri şi stăvilare. 
Sunt, în punctele critice ale drumului, 
prăpăstii ale discordiei. Bătrânii, care n’au 
trecut încă, nu mai reuşesc să-i înţeleagă pe 
cei tineri cu gândul întreg de cealaltă parte 
a stăvilarului. Tinerii nu văd în urma lor 
nimic. în realitate, neamul îşi urmăreşte 
steaua. în aceste cotituri cresc noi 
începuturi. Ai impresia că se schimbă tot, 
că se inversează. Critica artei nu poate 
rămâne în urmă, ca să nu lumineze trecutul 
întunecând viitorul. în golurile dintre 
generaţii se pot introduce mai lesne 
microbii dispersiunii străine. 

Judeomasoneria pândeşte acest moment 
tactic. Critica oficială are misiunea să 
agraveze conflictul pe terenul artei. Cum ? 

Răsfoind orice revistă a Criticii 
oficiale, vei observa că jumătate din 
conţinut e rezervată subiectelor de nuanţă 
erotică. Schiţe, nuvele, fragmente de 
roman, dar aproape nimic românesc. Dintre 
români apar numai popa beţiv, jidanul 
simpatic, sau cineva din gaşca lor. Din 
aceste reviste te poţi convinge că în 
străinătate majoritatea scriitorilor sunt 
francmasoni, aprigi susţinători ai ideilor lui 
Karl Marx şi mâncători de sâmburi. în 
vreme ce toată lumea spune numai 
gogomănii, scriitorii, filosofii, oamenii de 
ştiinţă jidani sunt cu toţii geniali. Operele 
lor trebuie traduse şi popularizate. Numai 
astfel vom putea sta în rând cu lumea 
civilizată. Critica oficială, zi şi noapte, se 
trudeşte să ne pună’n rând cu lumea. E 
primul lucru ce n’ar trebui să-l facă. Ar 

trebui, în schimb, să pue lumea în rând cu 
noi. Critica oficială se preface că nu-şi dă 
seama că arta, pe care ne-o importă din 
străinătate sub masca franceză, engleză sau 
americană, e jidovească şi deci ea poate 
folosi numai jidanilor sau francmasonilor 
din România. Pentru români, această 
recomandaţie erbivoră produce haos şi 
strajă’ în calea dezvoltării normale. 
Judecând obiectiv, în felul nostru, vom 
ajunge la concluzia că jidanii nici măcar nu 
sunt capabili să aibă o artă a lor. Atât de 
evidenţiată e deosebirea dintre noi şi ei. 

Critica oficială interzice scriitorilor 
români să pună problema satelor 
maramureşene, să cânte jalea Moţilor. 
Opera de artă numai atunci devine 
perfectă, când nu jenează logica lojelor 
francmasonice. Se cere răspicat artei 
româneşti să fie distrugătoare a 
naţionalităţii. Aceste motive au început a 
scoate arta românească din făgaşul ei. 
Găsim astăzi o întreagă serie de poeţi, care, 
pentru a fi pe placul criticii oficiale, scriu 
tot felul de năzbâtii, imitând nu ştiu pe care 
jidan din străinătate, şi sunt foarte savuraţi 
de cercurile jidoveşti. Românul, fiindcă nu 
pricepe nimic din această artă, o numeşte 
impropriu modernistă. 

în faţa invaziei de barbarism în 
manifestările noastre spirituale, se ridică 
inevitabila flamură a reacţiunii, războiul 
spiritelor, mai decisiv decât încrucişarea de 
oţele. încă nu s’a găsit un popor, liber sau 
supus, înapoiat sau bogat în cultură, 
indiferent de rasă sau culoare, care să nu-şi 
aibă cântecele sale, troiţele sale, dansurile 
sale, cu care se naşte şi le păzeşte până la 
poarta mormântului. A nu-i admite să cânte 
cum vrea, să se închine cum vrea, să 
îndoiască dăltuiri în lemn şi piatră aşa cum 
i le frământă dorul lui, înseamnă a-1 ucide 
de viu. Apărarea poate fi exagerat de crudă 
căci e legitimă. în literatura populară se 
cern tbate valorile, ce prin osmoză, nu prin 
infuzie, trec în hotarele românismului şi 
aceasta dovedeşte că lucrul e necesar. Nu 
vom găsi în toată literatura ţăranului român 
un cuvânt de laudă pentru străini sau pentru 
ale lor. Ţăranul român s’a purtat cu ei ca 
un roman faţă de barbari. Decadenţa a 
început când am renunţat la orgoliul 



Scrijelări pe un cuţit 

Arşiţă încremenită 
într' un fier ca' n stalactită; 
aşchie de-azur, cu stele, 
otrăvită' ntre prăsele; 
guşter, scris în luminiş 
de oţele cu tăiş, 
fulger viu de pui de ştiucă, 
plisc de pasăre-haiducă, 
buză care stă s r alinte 
cu sărutul: junghi şi dinte, - 
zâmbet, lin sub măngăere, 
lunecos ca o muere, 
şi la ură: colţ şi limbă 
de năpârcă de oglindă, 
ghiară scursă în văpae 
să scobească' n măruntae ... 

Lamă, ţurţure subţire, 
nălucire de safire, - 
oblojeau, la brâu, străbunii 
ghiaţa ta cum sticla lunii, 
sau te răsuceau, urzică, 
în crin alb de ibovnică 
sărutată cu prihană 
de cucon mezin, pe geană ... 


Ci eu plâng bicisnic, iască, 

vierme, tângă muierească, 
mă târăsc, cârpă, sub zodii, 
lângă râme şi jigodii... 

Lacrimi, stropi de putregae, 
mor pe muchia ta bălae, 
iar sărutu-mi se prelinge 
pe tăişuri, şi se stinge. 

Hai, cuţit, custură nouă, 
tae funia de rouă 
ce mă' noadă de tristeţi, 
de venin şi dimineţi. 

Tae-mi sfoara de narcise, 
că mă leagă, strâns, de vise, 
şi retează-mi scrânciobul 
că-mi leagănă cântecul. 

Spintecă-mi ştiubeele 
din piept. Curcubeele... 

Intră' n coastă şi-mi sfâşie 
inima: stea de hârtie ! 

RADU GYR 


nostru naţional. Reînvierea mândriei 
legionare în tineretul ce se ridică e dovada 
renaşterii viitoare. 

Reacţiunea pe teren politic s-a 
produs mai de mult. în artă, problema s-a 
pus serios, acum un an, prin „Revista Mea” 
de la Cluj. Astăzi ne preocupă pe toţi. 

Ce atitudine ia Critica oficială ? Ne 
vom lămuri uşor. Apare acum două luni 
cartea cu succes imediat şi răsunător: 
„Dialectica Naţionalismului” de N.Roşu. 
Critica oficială iarăşi nu poate înţelege ce 
s-ar găsi bun în această operă de „doctrină 
huliganică”. G.Călinescu „cea mai 
autorizată pană a criticei româneşti la ora 
actuală” cum ar spune „Viaţa 
Românească”, a făurit cât se poate de 
„urban”, o claie de „aprecieri obiective”. 
Aprecierile - bine înţeles - au fost difuzate 
imediat de toate revistele şi de toată presa 
oficială. Pentru a scăpa de răspundere, 
Critica Oficială nici nu aminteşte, măcar, ce 
se discută în „Dialectica Naţionalismului”, 
înjură „urban” şi se felicită reciproc. Atâta 
tot. Alt caz. „însemnările Sociologice”, 
prin Traian Brăileanu, studiază într-o serie 
de articole problema „elitei conducătoare 
româneşti”. „Adevărul Literar şi Artistic”, 
află, nu se ştie prin ce minune, de această 
revistă, îi face o recenzie kilometrică, 
alegând pasagii pe sprânceană, legându-le 
şi interpretându-le „obiectiv”, ca să 
demonstreze slăbiciunea antisemită a 
naţionalismului românesc. Astfel „Adevărul 


Literar şi Artistic poate demonstra cât de 
superior obiectiv e în stare să discute toate 
problemele de interes general. Extrema 
stângă a Criticei Oficiale e mult mai 
expeditivă. în numărul de Crăciun al 
Iconarului apare un colind, pentru care 
„Cuvântul Liber”, - pur şi simplu -, cere 
guvernului să ia măsuri. 

Aceste date mai au nevoie de 
discuţie ? Mai la urma urmei, Critica 
Oficială nu susţine făţiş, nicăieri, că arta nu 
trebuie să fie naţională; e destul de 
inteligentă şi ea ar fi în stare să cadă cu 
totul de acord cu noi dacă ar avea siguranţa 
că-n ţară nu se va mai vorbi de nicadori, ci 
numai de proletari. Cu ce a greşit domnilor 
neamul acesta, că de când trăieşte a avut 
atâţia nicadori şi nici un proletar convins ? 

Ştiind că biata Critică Oficială de la 
noi e uneltire pentru destrămarea 
spiritualităţii naţionale, între noi şi cei de la 
Adevărul Literar şi Artistic sau Cuvântul 
Liber, nu se poate pune problema de 
discuţie obiectivă, de polemică literară, ci 
de război între două lumi. 

La război nu-şi face fiecare de cap, 
ci ascultă toţi de o comandă ! Astăzi o 
simţim. La nesfârşitele provocări ne vom 
păzi drumul, pentru a ajunge mai curând la 
vremea, când se va da răspuns clar, odată 
pentru totdeauna. Acum, să ne vedem de 
lucrul nostru. 


GEORGE MACRIN 


Curcubeu peste ţară 

Bade, cruce de voinic, 
cruce de pământ despic: 
mândră masă 
de mătasă 

şi pe ea colaci de soare 
şi ştergare, 
mari ştergare. 

Fluier, fiu ier aş de fag, 

scrie lună peste prag, 

Jluier, fluier de argint, 
scrie trupul pe pământ, 
scrie' n lemn frumos de soc 
sprâncene de busuioc. 

Ziuă albă, 
grea de nalbă. 

Inserare 
sub ogoare. 

Lângă somn copac de lună, 
noapte bună, 
noapte bună. 

Mire, mire, 
trandafire: 
la capăt de sat sărac 
pod de rouă peste veac 
La marginea câmpului, 
fluierele vântului, 
cărările Sfântului. 

TEOFIL LIANU 

Moartea haiducului 

Toate bisericile s' au strâns, 
ca nişte ciobani, în jurul lui; 
în păduri, Dumnezeu a plâns, 
ascultând glasul Mimului. 

Mezinii, pornind în munţi, au dus 
inima lui până la marginea cerului, 
unde-o a primit Isus 
şi Mar ia Lui, a Domnului. 

Ascultând la stejari, şi-acum auzi, 
cititorule, cum plânge Dumnezeu, 
trecând prin codrii uzi 
de ploaie şi de sângele meu. 

MIRCEA STREINUL 

Epigramă 

Unui amic, care şi-a cumpărat 
mască de gaze, în vederea con¬ 
venirilor sociale: 

De gaze ca să te ferească, 
o mască bună ţi-ai luat... 

Să pui pe faţă orice mască: 
tu tot rămâi neobrăzat! 

VASILE I. POSTEUCĂ 

Tarot sau călătoria omului de Mircea Streinul 


Actul revoluţionar de creaţiune 
artistică poate fi privit şi din alt punct de 
vedere decât din cel al unei lumi 
anchilozate în normă, în tipic. Anume ca 
moment rodnic al unei schimbări de stil, 
al unei noi concepţii despre viaţă şi 
lume.’* 

Nicăieri, însă, o astfel de atitudine 
pozitivă, faţă de "actul revoluţionar, nu 
poate fi mai ingrată ca în Bucovina 
culturalităţii actuale, evoluată, normal, de 
la sentimentalismul ieftin * al textelor de 
operetă vieneză, la realismul pornografic 
al pamfletului, sau degenerată, odată cu 
furia parvenirilor rapide, la nivelul abject 
al glumelor porcoase, rostite în gura mare 
cu ocazia convenirilor sociale ale 
pretinşilor noştri intelectuali. Este greu 
să-ţi impui o poziţiune revoluţionară, 
chiar când ea prezintă cea mai autentică 
creaţie românească. Pentru că nu te 
izbeşte, atât de mult, sesizarea atitudinii 
tale noi în mănunchiul aşteptat de 
negaţiuni, cât însuşi indiferentismul faţă 
de orice act creator. 

Am constatat şi verificat, din nou, 
această non-valenţă a culturii bucovinene 
cu ocazia apariţiei ultimului poem - Tarot 
sau călătoria omului - al camaradului 
Mircea Streinul ; ceea ce înseamnă, 
totodată, că generaţia iconarilor nu se 
solidarizează cu îngustimea obtuză a 
capetelor de foşti funcţionari austriaci, ci 
caută, în clipa de cumpănă a spiritualităţii 
româneşti, un drum propriu de împlinire, 
care, recunoscut fiind de toată ţara, se 
separă definitiv mai ales de o anumită 
atmosferă reclamagistă înţeleasă curent 
sub continuitatea tradiţiei culturale 
bucovinene. Şi cum, în năzuinţele noastre, 
actul revoluţionar de creaţie presupune nu 
numai renaştere pe tărâm de artă ci şi 
completă înnoire de cadre, creând în toate 
domeniile de activitate elite sociale^ va 
trebui să depăşească de la început, în 
posibilităţile lui de valorificare, mediul 
regional pentru orizontul larg al culturii 
româneşti. 

Trăim în cultura românească, în 
acea a păturii superpuse mai ales, o 
puternică schimbare de stil, în primul rând 
pe plan spiritual. O întoarcere, în căutarea 
năzuinţelor formative de stil ale 
existenţelor noastre, către absolutul şi 
organicitatea ortodoxă a omului român, al 
cărui înţeles nu este numai cel al 
clăcaşului de altădată, jertfit azi 
economiei iudaico-liberale, ci şi tipul de 
înaltă pregătire intelectuală, dezrobit de 

#) Lucian Blaga , Filosofia stilului. 


ideile universaliste, înglobat spiritualităţii 
răsăritului creştin. Şi aici trebuie căutată 
semnificaţia adâncă a acestei călătorii a 
omului pe care o priveşte poetul Mircea 
Streinul sub semnul, atât de ostil, Tarot: 
„ totuşi, pajurile, a om tălmăceau / pasul 
meu răsăritean " pag. 11. Astfel devine un 
complex de întuneric şi lumină, o 
prăpastie, aşa cum l-a văzut, între 
gânditorii catolicismului, sf. Augustin, 
profetul neliniştii religioase, în evul 
mediu: far a lui Dumnezeu - inima, / cerul 
lui Dumnezeu - sufletul. /pag. 23. Şi 



Rudolf Rybiczka 


călătoria continuă tulburătoare, haotică în 
multiplele ei împrăştieri, schimbând 
mereu cele două peisaje ale vieţii 
pământene - satul şi oraşul - . Tema 
principală a poemului este moartea, 
obsesia puternică a morţii. Faţă de poezia 
noastră anterioară, a cărei problemă 
centrală rămânea tot femeia, poezia lui 
Mircea Streinul, trăită pe plan 
transcendent, unde nu sunt nici bucle 
blonde, nici braţe calde sau reci, nici prea 
mulţi ochi albaştri, este o noutate ce nu se 
poate impune de la prima citire şi necesită 
îndelungată pregătire pentru creerea unui 
contact rodnic. Lămurirea acestei 
chinuitoare întrebări presupune aici alt 
înţeles decât cel infiltrat în cultura noastră 
de materialism: Moartea nu se învaţă în 
nici o carte;/ iată soare / cum cade în 
ceafă - / şi-i moarte,/ deşi nu moare / pag. 
15. Nu este o atitudine maladivă, ceea ce 
conta odată ca mal de siecle, ci o 
preocupare de cel mai înalt ordin etic al 
omului prea plin de taina existenţei sale: 
Mă' nspăimânt uneori: / Doamne a venit! 


- şi nu mi-am luat toiagul, / cu nimic nu 
m’ am pregătit / pag. 29. 

Iar, în sfârşit, când porneşte marea 
eliberare a spiritului şi sfârşeşte viaţa 
trupului, fluier pentru cântec, motivul 
acesta al morţii, al întoarcerii omului în 
pământ, în organic, primeşte, în curgerea 
fâră grabă a bocetelor de slavă pentru om, 
nu ştiu ce amploare de reexpoziţie 
simfonică. 

Sufletul la o parte sta, să privească 
/sub tăria împărătească, / trupul cum 
i-l’ mormănta. pag. 89. (Una din cele mai 
autentice credinţe ale poporului îşi găseşte 
prilej de înaltă valorificare artistică). 

L-au aşezat în mormânt, / pietrele 
să se primenească - / şi fruntea regească / 
nu s' a mai înfiorat de vâmt. / 

Logodnica spuse: / „ Pământul l-a 
sărutat / şi lumina / inimii mele / s’ a 
urcat / în mugurii stejarilor ". / 

Fraţii de cruce spuseră: / Te au 
cuminţit / zăpezile pe frunte, / ciobane pe 
la cerbi deprins;/pădurile s' au depărtat 
şi' n locul lor / doar ochii ciutelor te-au 
nins / cu tristeţi / pag. 94. ... în fluierul 
muntenilor / depărtările te-audă, / aburul 
gurii tale / să cadă vânt / pe frunza udă / 
a dimineţii de pădure, / în pâcle - toamna 

- , suflete,/ să te răsfiri / şi sângele / să-ţi 
curgă’ n trandafiri, / biserică în ’nalturi 
să te urci / şi' n isvoare să doineşti / acum 
şi’ ntotdeauna / sub cerul larg al ţării 
rumâneşti". pag. 95. 

Apoi au început / dealurile să-l 
pomenească / pe’ nţelesul lor, / sunând 
din inima pădurilor./ pag. 95. 

Ar trebui să citim toată partea a 
tteia a poemului pentru a arăta tehnica lui 
nouă, care face ca toată confuzia neliniştii 
să fie prinsă într-o unitate perfectă a 
formei sale ternare şi să realizeze, pe 
deasupra anecdoticului, opera de artă. Dar 
comentarea şi explicarea acestui poem 
este o sarcină prea grea pentru umerii 
noştri. Ea aparţine viitorului, când se va fi 
creat - de asta sunt sigur - un mit Mircea 
Streinul, când pe mulţi din cei mari de azi 
li va fi înghiţit timpul: De mine răspund 
craii / cu vechime în carte, / până’ n 
legendă, foarte departe./ pag. 86. 

Călătoria omului se ancorează 
adânc în etnic, iar zbuciumul de 
transfigurare al generaţiei legionare îşi 
găseşte înalta semnificaţie de peste 
moarte, în versuri de cremene: 

Armata de mâne / armata, care va 
muri mai frumos ca noi t / va ieşi înainte 
de luceafăr / la boiul sângelui, / iar noi 
vom privi,/ limpezindu-ne de zi / ca nişte 
măguri / pag. 77. LI VIU RUSU 

Maur Sfântul 

Maur ieşi pe poarta de miază-zi şi 
luă calea pe care, cu cinci sute de ani mai 
înainte, Petru, înfricoşat, voise să se 
strecoare din Râmul asupritor. Dar pe 
Maur nu-1 alunga asuprirea, ci scârba. în 
urmă-i era a prăbuşire. Patricienii îşi 
înecau în orgii rămăşiţele lâncede ale 
puterii. Tinerii scump înveşmântaţi, cu 
părul inelat şi lucios de uleiuri orientale, se 
plimbau blazaţi prin circuri urlătoare, îşi 
scăldau lenea trupului şi a minţii în băile de 
alabastru şi profir, şi vânau desmerdările 
de aur ale curtezanelor bălae. Copleşiţi de 
urâtul sfârşitului de lume, unii colorau 
apele albastre ale termelor, cu bulbucarea 
roşie a sângelui lor, scurs din vinele 
deschise. Alţii mai căutau leac desnădejdii 
în filosofii păgâni, dar curând dădeau 
laoparte sulurile, cu desgust. Roma 
putredă, năpădită de viermuirea 
răsăriteană, se pleca slugarnică oricărui 
venetic înarmat cu fier sau cu argint. 
Puterea latină se descompunea sub 
furnicarul lacom al pripăşiţilor. 

- „Mai porţi în tine o urmă de 
nădejde, Maure ? Fugi de cetatea 
desfrânată, du-te şi caută mântuirea !” 

Aşa i s' a năzărit într' o zi, şi acum 
păşea apăsat , cu sandale ferecate şi cu 
toiag vârtos. 

- „Mă duc la bătrânul Benedict, să-i 
dau ascultare, îşi spunea Maur. El cunoaşte 
îndreptările”. Benedict fusese şi el 
patrician crescut în Roma desfrâului. 
Fugise şi el odată în singurătate, la 
Subiaco, unde se deprinsese la viaţă de 
eremit, sub privegherea lui Romanus 
pustnicul. Apoi, după ce vrednicia îl 
alesese stareţ între monahii din Vicovaro, 
el îi îndreptase spre cele mântuitoare cu 
atâta străşnicie, încât monahii răsculaţi au 
năzuit să-i facă sfârşit cu otravă. Văzând 
aşa, Benedict părăsise lavra şi coborâse 
mai spre miază-zi, în loc păgân, unde 
oamenii se închinau încă idolilor vechi. 
Acolo se oprise. 

Pe un vârf de munte pripuros, unde 
se dărăpăna de vechime şi neîngrijire un 
templu uitat al lui Apoi, a stat Benedict să 
dărâme păgânia şi să aşeze lăcaş credinţei 
celei drepte. Cu ajutorul lui Dumnezeu a 
ctitorit vestita mănăstire a Muntelui Cassin, 
pe când se numărau de la naşterea 
Mântuitorului nostru vreo cinci sute 
douăzeci şi nouă. Acolo Benedict rândui 
părinteşte viaţa monahilor întru rugă, 
învăţătură şi munca braţelor, stând 
rânduiala aceea pildă întregii lumi 
creştineşti a apusului. 

Maur, însetat de viaţă nouă, păşea 
cu grabă spre izvorul viu, unde Benedict 
păstorea în cinste de aproape zece ani. în 


colbul de aur toropit al amiezii, el opintea 
cu nădejde sandala, pe povârnişul 
împădurit cu stejari de plută şi cu pini 
umbritori. în sfârşit, bătu gâfâind în poarta 
ferecată. 

„Cine eşti ?” fu întrebat. „Om bun, 
din Roma”, răspunse . „Mai sunt în Roma 
oameni buni?” se miră fratele portar. „Nu 
sunt destul de buni nici aceia, de asta vin şi 
eu la părintele vostru”, răspunse Maur cu 
umilinţă. 

- „Eşti însetat şi flămând de drum?”, 
întrebă economul cu blândeţe, „şi să-ţi dăm 
strae curate ?” 

- „Doresc merindea întăritoare a 
virtuţilor şi marea curăţenie a credinţei 
voastre”, răspunse Maur. „Şi poftesc să mă 
înfăţişaţi îndată pastorului vostru 
Benedict.” 

* 

Maur îngenunchie. îl apăsa privirea 
pătrunzătoare din obrazul brăzdat al lui 
Benedict. Coborî ochii şi grăi în şoaptă 
mărturisirea. 

- „Mi-e sufletul bolnav şi traiul mă 
oboseşte. Să lupt pentru bine ? Dar ce este 
binele ? în Roma se spune că nimic nu e 
rău şi nimic nu e bine. îmi sunt povară 
bogăţiile şi eu însumi. Nu am credinţă, 
părinte, şi mă chinuie că nu o am, o 
râvnesc, şi mă îndoiesc de mine, o vreau şi 
n' am tărie s' o dobândesc ... Află-mi 
lecuire, părinte Benedict, mă dau ţie cu 
mâinile legate... “ 

Benedict privea cu milă vlăstarul 
firav cu ai cărui părinţi copilărise. Ei se 
scufundaseră în vâltoarea oraşului 
blestemat, şi acum mlădiţa lor caută 
lumină. îi privea trupul trândav şi ochii 
găunoşi de veghe şi citea în paloarea feţii 
şovăirile sufletului chinuit. 

- „Să-ţi dau suflet nou şi puternic ? 
Tu însuţi îl poţi dobândi, numai să 
îndeplineşti fâră cârtire voia Domnului şi 
porunca mea.” 

- „îţi dau supunere deplină. Iată în 
mâinile tale aşez viaţa şi netrebnica mea 
bogăţie, şi mă leg să rămân în ascultarea ta 
până la moarte.” 

Atunci, Benedict ridică dreapta spre 
văzduh şi, aşezând-o pe creştetul lui Maur, 
chemă asupra lui binecuvântarea cerească. 
Apoi, deodată, cuvântă hotărât: 

- „Vezi, Maure, muntele cel de 
piatră fulgerată care astupă lumina soarelui 
dinspre răsărit ? Să te încumeţi de zor a-1 
muta de pe locul lui, către apus, căci aşa 
este voia Domnului.” 

Maur îşi lărgi mura ochilor a 
uimire, dar se închină fâră cuvânt, lepădă 
pânzele albe ce-1 acopereau şi, încins cu 
sac, purcese fâră preget la muncă. 

Ziua întâia cără abea o grămăjoară 
de pietre cât pumnii, ziua a doua urni 

bolovani cât dovleacul, iar apoi se 
împovără tot cu mai mari şi mai grele, 
scrijelindu-şi palmele şi umerii de sarcina 
anevoioasă. Dar pe cât creştea povara, pe 
atât se zdrăvenea trupul, tăbăcit cu sănătate 
de ploi, de vânturi şi de soare mult. Uneori 
se abăteau asupra lui Maur aburi de 
îndoială şi cumpene de desnădejde, încât 
dulceaţa vieţii trândave de odinioară, cu tot 
amarul rătăcirilor, răsărea mult plăcută 
amintirii sale. Dar atuncea se străduia mai 
crunt, din zori în amurg, până biruia 
slăbiciunea firii sale omeneşti. Şi aşa, din 
sila trupului, dobândea şi sufletul tărie 
nouă. 

Trecură, astfel, săptămâni şi luni, şi, 
într-un amurg îmbălsămat de adierile 
primăverii. Maur se pomeni chemat la 
înfăţişare. 

„Se împlineşte voia Celui de Sus ca 
să-ţi fie iertat prisosul muncii aceleia, 
cuvântă Benedict. Dar iată dincolo iazul 
cel stătut umple văzduhul cu duhoarea 
apelor sale; ai poruncă să-l seci, dar nu cu 
găleata sau cu ulciorul, ci împrăştiind gură 
cu gură udeala otrăvită.” 

Maur nu cârti nici cu întrebare, nici 
cu răspuns, ci purcese îndată la lucru. Dar 
Benedict orândui slujitori, să sece locul de 
zor în puterea nopţii, încât, văzând Maur 
sporul, îşi înălţă cu minunare inima 
nesemeaţă şi mulţumitoare spre Dumnezeu 
şi nestrămutat căra apă cu gura. Iar când a 
fost locul uscat şi acoperit cu pământ negru 
de grădină, Benedict iarăşi îl aduse pe 
Maur la sine, cuvântându-i aşa: 

- „Iată-te Maure vânjos la trup şi 
statornic la suflet, precum te-ai vrut. Acum 
te desleg de ascultare, averile ţi le întorc în 
stăpânire, du-te şi fii fericit în lume.” 

Maur stătu pironit. Apoi îi întoarse 
temător cuvântul: 

- „Oare nu mi-i hrăzit să-ţi fiu 
mulţumitor pentru inima nouă ce mi-ai dat 
? Cum voiu putea vieţui iarăşi în cetatea 
trândăviei şi a desfrânărilor ? Nu mă 
alunga cu asprime, Benedicte, dacă nu mă 
afli vrednic de învăţătura ta, ci dă-mi 
poruncă nouă.” 

Benedict, cunoscând aşa credinţa 
tare şi cugetul curat al lui Maur, îl rândui 
să pătrundă în cărţi învăţătura Domnului, 
ca să se împărtăşească de tainele cele mai 
s adânci ale legii creştineşti. Maur vieţui 
îndelungat într' o chilioară goală de 
podoabă, dar plină de rugăciune şi credinţă 
fierbinte. Acolo i se pârgui cugetul pe calea 
binelui, până când Benedict îi trecu pragul 
cu solie nouă: 

r „Te cunosc, Maure, deopotrivă 
cu mine în puterile minţii, iar în ale 
trupului mă întreci cu mult, fiind tânăr. 
Când se iveşte regină nouă, cea 
bătrână pleacă din stup, să-şi dureze altă 

■ Oare duhul basmului n' a zis: „Eu sunt 
Dumnezeul pământului ?” Şi, din pădurile 
cu abur de stejari, s' a auzit: ,,N' aude, n' a 
vede ... “ Iar munţii s-au răscolit şi-a răsărit 
soarele, peste ogoarele inimii noastre ! 

■ în anul acela s' a strâns toată ţara. 
Luminile îi băteau drept în inimă, să-i 
crească mare întru dragostea lanurilor de 
grâu. ■ Dar voiu lăsa basmul şi voiu relua 
meseria asta, deloc invidiabilă, de cronicar 
literar. Cum si încep şi ce să spun ? Ce 
trebuie să spun mai întâiu ? Şi cred că tot 
cu Bucovina asta ciobănească, de care mă 
simt indisolubil legat şi unde-mi am rostul, 
voiu începe. Spunând: peste toată 
neînţelegerea (sau peste prea puţina 
înţelegere), cu care suntem priviţi din alte 
părţi, cred într-un mare, într-un nou destin 
al Bucovinei noastre, de unde au pornit, 
înfruntând furtunile prostiei curente de- 
aiurea şi chiar de-aici, purul Mihai 
Eminescu şi încă unul, cu numele ascuns în 
fagii codreni ai Arboroasei. Bucovina asta, 
pe care noi, întâii, am reuşit s' o 
interpretăm prin temperamentul nostru de 
navigatori prin mările tuturor neliniştilor 
modeme, ia locul sfântului Ardeal în 
spiritualitatea românească. De aici, va 
pomi şi o artă nouă, care, dărâmând mituri 
interesat întreţinute, va şti să înalţe - 
Doamne, ce minunată biserică ! - un total 
imn pentru viaţa cea nouă. Dacă n' ar fi 
aşa, n' am mai lipi de pământ sau de stejari 
urechea, ca să-i auzim pe strămoşii noştri, 
adunându-se sub soarele de dincolo de 
veac. Poate veţi înţelege şi voi toate 
acestea. ■ Iată de ce, crezând, totuşi mă 
întristez: am pornit mulţi, ca luceafărul de 
dimineaţă, la drum; amiaza de aur încă nu 
ne-a ajuns din urmă şi, cu toate acestea, 
mulţi au luat cale întoarsă în cârcă. Să nu 
fiu fals interpretat!: tristeţea mea nu e 
pentru mine, pentru noi, ci pentru cei ce au 

locuinţă, şi pe cea nouă o lasă în domnia 
veche. Noi vom rândui pe puterile 
noastre, căci eu fiind slăbit de vreme, nu 
mă încumet a pleca să durez cu folos un 
stup nou. Ci te încredinţez pe tine să te 
abaţi spre miază-noapte, unde stăpâneam 
odată pe Galii păgâni. Acolo oamenii 
hălăduesc în întuneric şi sălbăticie. Mergi 
în Galia, tae păduri, desţeleneşte ogoare, 
înalţă lăcaşe, păstrează şi înmulţeşte 
scrierile vechi şi răspândeşte în inimi 
blândeţea credinţei celei drepte, pe care ai 
cunoscut-o aici.” 

Maur sărută cucernic mâna care îl 
binecuvânta, în timp ce lacrimi, de părere 
de rău şi de bine, i se prelingeau pe obraji. 


NICI 

căzut. Eu ştiu că numai printr-un miracol s' 
ar putea mântui. ■ I.Cemeanu, Filaret 
Ozar, Ionel Creţeanu, iată şi voi ... De ce 
aţi tăcut, de ce, cu toate jertfele, nu v-aţi 
continuat drumul ? ■ O sforţare, Ghedeon 
Coca ! Sau nu mai vrei să crezi în tine ? 
■ Dar ceilalţi ? Oare semnul verde vă 
înfricoşează ? Semnele sfinte îi 
înfricoşează numai pe diavoli, şi voi nu 
sunteţi diavoli ! ■ Nu vreau să trec dintr' o 
dată la lucruri, unde cuvântul n' ajunge, ci 
ar trebui şi harapnic împletit în opt. De 
aceea, voiu însemna, acuma, cartea lui 
Radu Gyr, care - după cum puteţi uşor 
bănui - n' a apărut decât în editura 
autorului. Asta, fiindcă poemele lui Radu 
Gyr cuprind, pentru fetiţa lui, grâul din 
toate hambarele cerului şi-ale pământului, 
adică o mulţime de frumuseţi, pe cari 
esteţii cu, fără sau dintre catedre nu le pot 
pricepe, căci scrobeala le-a trecut, de la 
guler, la creeri. Când Radu Gyr va publica 
şi baladele, poate şi minunatul poem 
dramatic, scris în colaborare cu N.Milcu, 
istoria literaturii noastre va înscrie, în 
răboajele ei destul de uscate, o prospeţime 
unică de ţărână oltenească. ■ Aruncaţi la 
coş Cocii, Sebastienii, Blecherii, Călugării, 
Peltzii, Răcăciunii şi Adercii cu mână de 
beţivi ai scrisului şi căutaţi romanele 
eminesciene ale lui Cezar Petrescu. Veţi 
găsi acolo cea mai frumoasă reconstituire a 
Luceafărului. Şi când mă gândesc că un 
tont de Ilovici turna cele mai abjecte 
calomnii peste puterea de creaţie a lui 
Cezar Petrescu ! ■ Celor, cari se străduiesc 
să ne facă boieri după ticul prostiei lor, le 
răspundem că ne simţim foarte bine - şi 
adevăraţi ! - ca ţărani. ■ Dupăce intuisem 
că lirica bucovineană va fi capabilă de cele 
mai mari înnoiri în afara hotarului ei 
strâmt, am spus că nu va fi departe nici 
timpul romanului bucovinean. Zorii se 
anunţaseră, acu doi-trei ani, cu adânci 

Apoi, îndată, fără zăbavă, purcese la 

drum, ca să îndeplinească porunca, prin 
care, cu har şi vrednicie, avea să 
dobândească numele de Sfânt. 

Şi în anul patruzeci şi trei peste 
cinci sute de la Hristos, în ac$eaş vreme în 
care Maur chema fierbinte ocrotirea 
cerească asupra mănăstirii celei noui, 
ridicată de dânsul la Glandifolia 
Andecavilor din Galia fie mijloc, - într' o 
chilioară întunecoasă din cinovia 
Muntelui Cassin, se săvârşea din viaţă 
Benedict, tămăduitorul său trupesc şi 
luminătorul său sufletesc. 

BARBU SLUŞANSCHI 


limpezimi. Ştiu că George Drumur duce 
planul unui roman al ţărănimii bucovinene. 
Cine se' ndoieşte, să recitească „Minunea” 
şi „Fratele”. ■ Din numeroasele 
manuscrise primite la redacţie, ne oprim la 
cele ale elevului Oprişan-Onceşteanu, din 
care reproducem - să-i fie îndemn întru 
stârnire - acest poem , intitulat „Saturn”: 
,yS aturn ce-şi poartă pasul său prin timp, / 
A poposit mai ieri la poarta mea./ Şi în 
fiinţa lui de zeu purta / Puternicia 
vechiului Olimp.// Era bătrân , dar pasul 
lui vioi / Suna bogat în ritmicul sonor / Şi 
devora în misticul omor / Pe fii lui: şi' n fii 
lui pe noi.// A poposit la poarta de la turn / 
în care' nchid regatul meu de vis; / Şi a 
bătut; dar eu nu i-am deschis / Şi a murit 
la poarta mea, Saturn ". 

■ îmi spunea dăunăzi un elev de liceu: 
„Avem un profesor, care se laudă c' o să ne 
mănânce fripţi la sfârşitul anului şcolar. 
Deşi învăţăm de ne crapă ochii, din 2 şi 3 
nu ne mai scoate.” El^yul acela era băiat de 
ţăran, cam sărăcuţ, dar curăţel, aşa cum 
sunt deprinşi de-acasă. Ce era să-i spun ? 
Am trecut şi eu prin purgatorul liceului - şi, 
cu mici excepţii, vă asigur c' am trecut cu 
bine. Pe vremea mea, elevii se plângeau la 
fel. După câteva zile, însă, aflu că acelaşi 
profesor, mergând de la liceul creştinesc, e 
foarte bun - „Joi wass fur a simpatischer 
Mensch !” - la alt liceu, mai puţin 
românesc. Să mă credeţi: Şloimală e 
superior lui Mihăiţă ori Ionică: Şloimală 
are 4 preparatori şi crăpăciune până peste 
urechi, iar Mihăiţă se usucă la lumânarea 
de seu, ca, la douăzeci şi nu ştiu câţi ani, să_ 
piară ca Ion Roşea, George Stratoiu 
(Doamne, ce iertător cu intelectualii lui 
erau ochii cuminţi de furnică ai lui George 
Stratoiu !) şi Dumitru Străchinariu. 
Şloimală va pleca la Paris, unde, te 
pomeneşti, face şi carieră gazetărească sau 
chiar literară, ca apoi, de pe tumul Eiffel, 
să scuipe asupra odăjdiilor, cari sunt ţara 
noastră. ■ A apărut monumentala lucrare 
„Dialectica Naţionalismului” a d-lui 
Dr.N.Roşu. Vom reveni. ■ Dintre ultimele 
apariţii notăm: „Cara-Su” de I.Valerian şi 
„Huliganii” de Mircea Eliade. 

■ G.Călinescu a pierdut restul de 
bunăcuviinţă, pe care i-1 mai tolerau 
Pauker şi T.T.Beul cu şoşoni în creeri, 
Bine, G.Călinescu, nu ţi-i milă de gândul 
tău, de munca ta ? Atunci de ce le spurci ? 
Poţi mărturisi cinstit că aberaţiile pe care le 
înşiri în “Adevărul”, exprimă într' adevăr 
concepţiile tale ? E imposibil, căci, atunci, 
ai fi mai insuficient ca Madam Trei-Stele, 
patronul Matale direct. ■ Părea, până nu 
demult, că burghezia, românească ar agreia 
cultura în tot ce prezintă ea: literatură, 
filosofie, teologie şi ştiinţă. Oare ? Căci, 

până azi, nimic din ce e cuvânt nobil n' a 
aflat sprijinul acestei mizerabile burghezii, 
în care prostia cea mai crasă îşi dă mâna 
nespălată cu ignoranţa cea mai ruşinoasă. 
Avem personalităţi (!), cari habar n' au de 
Ion Barbu, de Emil Cioran sau de noua 
generaţie ştiinţifică. Publicaţii de amploare 
vest-europeană zac sub totala indiferenţă a 
blegimii, care preferă şantanurile sau 
cârciumile cu mititei, azururilor pure ale 
unui Lucian Blaga. ■ Camaradul iconar 
Barbu Sluşanschi, care pregăteşte un 
substanţial volum de portrete morale, a 
ţinut o instructivă conferinţă despre 
„Curente de dreapta din Franţa” - 
conferinţă cu atât mai actuală, întrucât 
materialul discutat ne dă posibilitatea să 
găsim termeni de comparaţie cu situaţia 
politică de la noi. Desvoltată, conferinţa 
camaradului nostru va fi predată revistei 
„însemnări sociologice”. ■ Vom repeta 
aici cuvintele bune, cari s' au scris într' un 
număr trecut despre „Deutsches 
Tagespost”. Ziarul acesta lasă cu mult în 
urmă balivernele diverselor fiţuici 
jidoveşti. Redactorii onestului ziar german 
depăşesc mediocritatea mercantilă, de 
altfel..., a scribilor de la nu ştiu ce porcărie 
de şantaj, prologată de atât de ruşinoasa 
vasalitate a anumitor personagii sinistre din 
localitate. ■ Va vem rândul să vorbim 
despre un poet bucovinean, care şi-a făcut, 
din poezia pastişată după idolii zilelor de 
odinioară, o situaţie politică, şi-l vom 
plesni peste botul obscen. ■ Un profesor 
din localitate, d. G. cavaler de Onciul, a 
ţinut o conferinţă, în care încerca să aducă 
vorba despre muzică. în definitiv, e frumos 
că d. cavaler de Onciul se ocupă cu 
muzica. în activitatea-i polisportivă, d-sa 
aduce o gloriolă oarecum nobilă prin 
contactul personal cu muzele. Dar, când d. 
G. cavaler de Onciul, ca să se scuture de 
nişte critice, cari i s' au adus de către un 
camarad al nostru, spune că nu există o 
muzică românească, lucrul nu e numai 
profund regretabil, ci şi condamnabil. în ce 
priveşte compoziţiile mult trâmbiţate în re 
bemol major de corul amicilor d' sale ... , 
ce să spunem ? Doar atât: că omul ăsta n-a 
mai putut încasa un premiu oarecare, pe 
care, anul trecut, l-a încasat, totuşi (fiind, 
parabolând, chiorul în ţara orbilor; or, anul 
ăsta, d-sa s' a dovedit orb în ţara orbilor ... 
şi premiul a rămas neacordat). Pasă-mi-te, 
cineva din comisie afirma că piesa 
muzicală a d-lui cav. de Onciul suferă de 
oarecare influenţă. Să trec la câteva reviste: 
Ogorul cam oscilează. N’ ar fi rău ca 
părintele director să-i adauge o pagină 
literară. ■ în Ideea Naţională 'a lui 
N.N.Manolescu, îl re' ntâlnim pe Panait 
Nicolae. ■ Flori de crin îmi pare prea 


catolică pentru a fi românească, lată ce 
le-am spune prietenilor de acolo: să 
rărească numărul paginilor, însă, în 
schimb, să ' ndrăznească o editură ! 

■ Apare frumos, verde, Cuvântul 
Argeşului. îl scriu G.Dumbrăveanu, Ioan 
Panciu, I.Diaconescu şi alţii. ■ Oamenii de 
gust şi bunăvoinţă, cari sunt d-nii Laur 
Preda şi M.Gr.Constantinescu, de ce nu 
introduc o pagină literară la Chemarea ? 

■ Pagini basarabene, sunt mai mult 
un magazin. Gala Galaction scrie câteva 
lucruri agreabile, însă fără nici un 
entuziasm; C.I.Şiclovanu o poezie cu 
„alei”, „castani” şi o „pălărie mauve”. 
Radu Boureanu alta, cu „insuli” (de la 
„Insull” sau de la „insulă” ?); Al.Al. 
Leontescu şi Em.Bucuţa lucruri potrivite; 
B.Iordan o schiţă realistă, curat prinsă; 
Radu Gyr o miniatură graţioasă, - ceea ce 
nu se poate spune despre Al.Cavamali, V. 
Şuluţiu şi Delavardar; Octav Sargeţiu ştie 
să-şi spună sufletul, iar Iulian Vesper 
rotunjeşte o grea „Zidire”, bătută de zori. 
Nimerit omagiul către Leon Donici. Mai 
sunt Vlaicu Bârnă, Constantin Stelian şi 
H.F. Costenco. Ceilalţi, să mai aştepte. 

■ E. Jebeleanu îşi etalează stilul scalpat, 
plin de bolovani şi râme, în „Cuvântul 
liber”. 

MIRCEA STREINUL 

■ Societa Editrice di Novissima - Italien 
und Abessinien, Roma 1935. Italia duce o 
justificată propagandă în toată lumea 
pentru a demonstra dreptatea ei în 
conflictul italo-etiopean. în cartea aceasta 
se discută, cu date istorice şi sociale, 
problema. După ce se face istoricul 
Abisiniei, arătându-se că trei pătrimi din 
teritoriul ei sunt ţinuturi cucerite, că nu 
există o naţiune abesiniană, se insistă 
asupra nenumăratelor provocări abisiniene, 
în special după lupta de la Adua până în 
zilele noastre. O serie întreagă de clişee 
asupra justiţiei, sclavajului, şi sălbăticiei 
din Abisinia justifică intervenţia umană a 
Italiei. ■ G.C. Baravelli Univ. Prof. Rom. 
Das Letzte Bollwerk der Sklaverei. 
Abessinien. Roma 1935. Sub auspiciile 
aceleiaşi societăţi, d-1 G.Baravelli se ocupă 
în special de situaţia celor două milioane 
de sclavi'din Abisinia. în Abisinia trăiesc 
peste 50.000 de leproşi rătăcitori. Situaţia 
sanitară e sub toată critica. Autorul arată, 
în sfârşit, cum simpla nevoie de viaţă a 
Italiei e tratată ca imperialism tocmai de 
către imperialismul altor state. Cu date 
statistice se face raportul de calitate şi de 
cantitate între coloniile Italiei şi ale altor 
ţări, deducând obiectiv situaţia inegală şi 
de umilinţă a Italiei. 

GEORGE MACRIN 


MUZICALE 

■ Există în Cernăuţi, la atelierele C.F.R., o 
activitate culturală muncitorească, despre 
care puţini au auzit, dar care cunoaşte, 
acolo în suburbie, în serile cu şezători, 
îmbulzeala a cincisprezece sute de auditori. 
Iniţiatorul şi sufletul acestui cerc cultural 
muncitoresc - unde se citeşte Gândirea - 
este d. inspector Ion Gogan, un entuziast şi 
un cărturar. Cercul mai are, pe lângă 
bibliotecă, şi o secţie muzicală condusă de 
d. inginer Romuald Schaly şi se realizează 
aci, cu bunăvoinţa şi dragostea de frumos a 
muncitorilor, lucruri foarte interesante, ca 
prestaţiune de artă chiar. La ultima 
şezătoare a conferenţiat d. Pan Vizirescu, 
despre necesitatea unui nou ideal 
românesc. Au urmat piese muzicale, 
recitări şi dansuri naţionale. Asupra 
cercului cultural C.F.R. vom mai reveni cu 
atenţia cuvenită. ■ D. George Pavel a 
încercat să prezinte un program de concert 
popular, din care nu s'a exclus nici pe sine, 
ca autor. Greutăţile ce întâmpină la noi - 
fie din partea comandamentului teatral, fie 
din partea publicului românesc 
înjghebările simfonice, probabil că nu vor 
mai permite realizarea deplină a ciclului de 
concerte semnalat de noi. Din ultimul 
concert amintim pe F.Cobilanschi, 
E.Biriucov, L.Halip, S.Micinschi, 
E.Dubinievici şi N.Dubinievici, cântăreţe 
şi cântăreţi din lumea noastră muzicală, cu 
al căror concurs s' ar putea înfăptui lucruri 
frumoase. Bine a fost executată şi uvertura 
1812 de Ceaicovschi. ■ Tudor Flondor 
este azi asociaţia muzicală rămasă 
credincioasă patronului ei spiritual şi ca 
atare se menţine, onorabil, pe linia 
interpretărilor de operetă românească 
bucovineană. Moş Ciocârlan, compoziţie 
de Tudor Flondor, prezentată de d. 
Constantin Şandru, a fost o dovadă 
evidentă despre aceasta. A răscolit pe toţi 
interpreţii de acum jumătate de veac şi i-a 
adus la teatru pentru reamintirea unor 
vremuri pe cari noi cu greu le mai putem 
înţelege. Vor fi având, poate, aceşti 
interpreţi şi auditori de odinioară rezervele 
lor pentru felul cum s' au cântat rolurile, 
dar altceva importă. Linia de continuitate a 
tradiţiei muzicale româneşti din Bucovina 
păstrată, peste greutăţile zilelor de azi, de 
către societatea Tudor Flondor. Amintim 
dintre interpreţi pe Napoleon Scarlat, 
Traian Oprişeanu, Costică Lupu, Vera 
Tamavschi, Vasile Niţuleac, Silvia Panciu, 
Vica Polianschi, Octavian Gherman, 
Octavian Ştefureac, Traian Prodan. 

■ D.Franz Krzyzewschi ţine o serie de 
patru conferinţe asupra ivirii şi dezvoltării 
instrumentelor muzicale, în cursul lunii 

Februarie, la Societatea Filarmonică, 
însoţită de exemplificări, strădania aceasta 
este foarte interesantă. ■ în curând va 
apare, la Iconar, Costea, cor scris pentru 
voci de bărbaţi şi pian de Paul 
Constantinescu. ■ A luat fiinţă la Bălţi, 
oraşul unde apare revista de cultură 
românească Cuget Moldovenesc, o 
societate muzicală a elevilor şi elevelor 
şcoalelor secundare. Poartă numele lui 
Ciprian Porumbescu şi s' a născut din 
iniţiativa profesorului Victor Buta, care 
nădăjduieşte astfel o intensificare a acţiunii 
de răspândire a muzicii. Avem înaintea 
noastră statutele asociaţiei Ciprian 
Porumbescu, unică în felul ei în ceea ce 
priveşte organizarea, pe cari le-am supune 
tuturor profesorilor de muzică, spre a trezi 
îndemn de înfăptuiri asemănătoare. Despre 
societatea Ciprian Porumbescu vom mai 
vorbi. 

LIVIU RUSU 

PLASTICE 

■ Al V-lea salon de pictură al societăţii 
artiştilor şi amicilor artelor plastice din 
Bucovina, de-a cărui organizare s' a îngrijit 
cu atâta devotament d. prof. Vladimir 
Nichitovici, a cuprins destule sforţări 
lăudabile, ca să ne putem ocupa de el. 
Vrem, de la început, să ne arătăm regretul 
că pictorii noştri nu vor să abordeze 
compoziţia de proporţii. Publicul s' a 
săturat de mereu aceleaşi amurguri, mere şi 
alte mărunţişuri de astea. Trecând la 
catalogul expoziţiei, vom spune că d-na 
Jadviga Boronska n' are unitate. De la 
dulcele „Liliac”, până la „Bisericuţă”, d-sa 
parcurge influenţa lui Tonitza („întăile 
griji” şi „Copiii din V.Moldoviţei”), a lui 
Marius Bunescu („Portret” 12 şi „Portret” 
13) şi a altora. „Ţărani” e o încercare 
apreciabilă, dar bunele intenţii se pierd în 
stângăcie şi' n ignoranţă anatomică (vezi 
oribila figură din dreapta, cu capul aproape 
cât pieptul, şi’ nţepeneala de lemn a 
dansatorilor). „Biserică veche” o 
reabilitează pe d-na Boronska. D.Ioan 
Cărdeiu, după reclama care l-a precedat, 
credeam că e cel puţin un Şirato sau măcar 
Ioanid. Când colo ... Nişte mere de 
cromolitografie şi o toamnă de acţibild ... 

,,Zamca”, o picta mai agreabil Mircea 
Tcaciuc. Poate că d. Cărdeiu are calităţi de 
sculptor. Aşa se spune ... De d. 
C.Gheorghian ce să scriem ? La fel despre 
d-nele Jadwiga Kochanowska, Elly Kunz şi 
Grete Kraus. D.Eusebie Lipeckyi expune 
un revoltător studiu pentru portretul 
Mitropolitului Nectarie. Nici o proporţie 
nu e păstrată, nici un simţ al culorilor. 
„Huţulă călare” e un atentat la ochii 
publicului. „Cap de studiu” 44, are calităţi. 
Pe cât de insuficiente sunt 47, 49 şi 50, pe 


atât de bun e „Dragoste” al d-nei Elenuţa 
Mănescu. Tabloul acesta ne-a impresionat 
şi putem prezice d-nei Mănescu carieră în 
arta plastică. D-nii Nicu Marciuc şi 
Emanuil Rainer nu depăşesc un ieftin 
obişnuit. D-na Irma Rosenstock are un 
imposibil „Cactee” şi-o frumoasă „Zi de 
vară”, care o evidenţiază. D-na Maria 
Seleschi ... D.Paul Verona nu merita 
proastele observaţii ale Blazianului de la 
„Adevărul literar”. D.N.Wedenivschi, cu 
dexteritate în acvarelă. Foarte abil în 
„Autoportret”, pe care-1 aplaudăm. 
D.Vladimir Zagorodnicov ştiţi ce face ? 
Trânteşte două degete de pastă pe pânză şi, 
pe urmă, o zgârie cu unghia. Snobii se 
extaziază şi spun că asta e primitivism. Noi 
susţinem că panglicarism de bâlciu sau şi 
mai rău. D.P.Masichievici expune 
Scherenschnitte. D.Vladimir Nichitovici, 
tehnician migălos. 70 şi 80 i-ar putea fi 
achiziţionate de orice pinacotecă. D-na I 
Constantinovici-Hein: graţie, culoare. Un 
mare talent, dublat de inteligenţă. în 
concluzie: salonul se prezintă debil. 
Puţinele excepţii nu reuşesc să salveze 
mediocritatea incultă a atâtor expozanţi 
pretenţioşi. ■ Ne gândim la bisericile din 
Bucovina. Majoritatea lor e pictată 
îngrozitor. Zidurile sunt ornate cu icoane 
mâzgălite de mâni profanatoare. Oare n' ar 
fi timpul ca restaurarea lor să fie 
încredinţată unor talente cu reale 
cunoştinţe în arta dificilă a picturii 
bizantine ? 

MIRCEA STREINUL 

CULTURALE 

■ Duminecă, la 9 Februarie a.c., a vorbit în 
sala Teatrului Naţional cemăuţean, în cadrul 
ciclului de conferinţe organizat de cercul 
studenţesc Arboroasa, d. Dr.Nicolae Roşu. 
Subiectul conferinţei a fost: „Eminescu şi 
liberalismul”. Calităţile de vorbitor şi 
înţelegător al lui Eminescu, ale d-lui Roşu, 
care, în ultimul timp, a fixat piatra de hotar 
între adevărata doctrină naţionalistă (Mihai 
Eminescu, Conta, Pârvan) şi între 
digresiunile teoretice ale falsificatorilor şi 
duşmanilor spiritului românesc, prin masiva 
sa operă „Dialectica Naţionalismului”, nu au 
nevoe de confirmarea slovelor mele. 
Preocuparea rândurilor de faţă e tâlcuirea 
acestei descinderi în mijlocul tineretului 
cemăuţean. Tineretul universitar românesc, 
în general, este neunitar. O parte a acestui 
tineret a înţeles chemarea vremii şi 
adevăratul ei rost, încadrându-se organic 
spiritualităţii şi luptei legionare. Altă parte, 
dezertând din cauza lipsei de orientare şi 
educaţiei false, făcută sistematic de către 
clasa conducătoare, străină de interesele 
neamului, de pe frontul naţionalismului, este 
la remorca partidelor politice şi a democraţiei 


jidovite. Şi în sfârşit, a treia parte şi cea mai 
numeroasă ! o constituie tineretul indiferent, 
negativ prin esenţă, incapabil de înţelegerea 
marilor probleme, care zguduie neamului 
românesc. Mulţumindu-se unii cu ronţăitul 
slovelor reci, între pereţii bibliotecii, ca nişte 
şoareci cari ştiu numai să ronţăie, alţii cu 
pierderea nopţilor prin crâşme şi baruri, 
unde, sub greutatea sticlelor de vin, încep să 
peroreze despre naţionalism pe struna 
ultimului hal de decadenţă omenească, sunt 
şi ei, în acest fel, duşmani ai naţionalismului 
românesc, constituind una din cauzele 
întârzierii victoriei. Duşmanilor 

naţionalismului le convine acest lucru. De 
altfel, tactica generală de luptă a democraţiei 
este tocmai demoralizarea şi coruperea 
tineretului, pentru a-1 sustrage adevăratei lui 
misiuni de luptă naţionalistă, căci de la 
război încoace, nici un politician n' a spus în 
umflatele discursuri de baricadă, ca tineretul 
să nu bea, să nu-şi piardă nopţile prin 
crâşme, dar fiecare din ei a documentat până 
la absurd că tineretul n' are ce căuta în 
politică. Nu politica lor (aceea, după ei e 
bună!), ci politica naţionalismului 
constructiv. Studenţimea legionară, 
conducătoare a vieţii studenţeşti, are de 
luptat cel mai mult, poate şi cel mai greu cu 
această studenţime, care, prin felul de 
manifestare, se plasează în afara noţiunii de 
student. Totuşi duşmanii tineretului ştiu să 
arunce vina şi greşelile acestor elemente 
retardante şi periculoase naţionalismului, 
asupra întregului tineret constructiv şi, 
uneori, numai asupra lui, fiindcă dezertorii 
rămân mai departe necunoscuţi, să lupte pe 
viaţă şi pe moarte cu duşmănia poloboacelor 
cu vin şi drojdie, în noaptea pivniţelor de 
desfacere en-gros. Tineretul legionar, pe 
lângă nevoile de proprie educaţie şi de luptă 
jertfelnică, sub ploaia tuturor încercărilor de 
distrugere şi boicot material şi moral, se 
străduieşte să scoată şi restul studenţimii din 
mlaştina indiferenţei şi a desfrâului pentru a 
reda unitatea tineretului, încadrându-1 
doctrinei şi tacticei naţionaliste. în sprijinul 
acestei străduinţi, de câte ori se simte nevoia, 
tineretul cheamă conferenţiari şi doctrinari ai 
naţionalismului ca, aceştia, să-l sprijinească 
în lupta dusă cu perseverenţă. 
Intelectualitatea cemăuţeană a ascultat anul 
trecut cuvântul celor mai de seamă profesori 
şi doctrinari ai naţionalismului nou. Pe urma 
acestora au păşit şi d. Dr.Nicolae Roşu. Prin 
aceasta, se face strânsă legătura sufletească 
între tineret şi doctrinarii legionarismului. Se 
va trezi, poate, prin acest sistem de educaţie, 
cu un ceas mai degrabă, tineretul pierdut în 
indiferenţă şi pasivitate. Sub greutatea 
cuvântului românesc, rezultat al convingerii 
şi al răspunderii în faţa istoriei, se vor 
dărâma cu siguranţă şandramalele 
negativismului tineretului de care am vorbit. 

V.I.POSTEUCĂ 


23 



R E V 

■ Cititorii noştri au avut prilejul să constate în 
repeţite rânduri că bunăvoinţa noastră a fost 
mare - ba chiar excesivă ! - faţă de publicaţiile 
Cuvântul liber, Familia, Adevărul literar şi 
artistic, Magazinul, Viaţa Românească, 
Vremea, Gazeta Medicală (în care diverse boli 
foarte puţin literare erau tratate extrem de 
poetic !), Realitate ilustrată şi Rebus. în 
ultimul timp, însă, ele au devenit pur şi simplu 
ilizibile, aşa că nu mai face să ne ocupăm de 
ele. De unde, înainte, diversele anexe ale 
Paukerilor şi ale Doneştilor de cea mai 
ţigănească speţă reuşeau să ne amuze prin 
giumbuşlucuri de circ nomad, - în prezent şi-au 
pierdut până şi această minoră calitate, scrisul 
lor devenind o imensă pată cenuşie, în care se 
zvârcolesc, înecaţi pentru totdeauna, ca' ntr’ o 
mlaştină de putreziciuni sodomice, nenorociţii 
hargaţi ai Mamonei pluricomute. Spaţiul 
destinat stigmatizaţilor de la Cuvântul liber, 
unde T.Teodorescu-Branişte s' a scufundat, 
spurcând astfel memoria vrednicului său tată, îl 
vom întrebuinţa pentru scopuri mai utile şi, în 
orice caz, mai puţin jenante. Şi, iată. trecem la... 

■ ... ostra revistă Orientări, care poate servi de 
multe ori ca îndreptar publicaţiilor din 
Bucureşti. în ultimul număr (1,V), părintele 
C.R.Crişan. animatorul publicaţiei, scrie un 
frumos articol despre „Şcoala de mâne”. 
Credem că Sfinţia-Sa va izbuti să ne dăruiască, 
până în cele din urmă, o impunătoare operă de 
îndrumări - de educaţie eroică, - dacă se poate 
spune'aşa despre intenţiile autorului, al cărui 
loc ar fi la catedra unei universităţi. V.Hondrilă 
are o „Planetă moartă**, în care se arată evoluat. 
O lectură mai deasă şi-o mai intensă trăire, l-ar 
ajuta, ca şi pe Gh.Popovici, V.Puşcaşu, J.Alexe 
şi C.Ştefăniu; B.Bayer (oare ... ?) şi B.Frunte 
semnează epigrame. Mihail Spiridonică publică 
o dare de seamă asupra „Luceafărului” de Cezar 
Petrescu. Paul Popescu, pe care-1 prevăd bun 
critic, discută cu vioiciune câteva cărţi noi. 

■ Convorbiri literare, condusă cu o 
surprinzătoare tinereţă de profesorul 
Al.Tzigara-Samurcaş şi de Constantin-Stelian, 
întruneşte în No. 9-12 (LXVIII) colaborări de 
înaltă ţinută. Se discută cu pricepere 
personalitatea atât de complexă a Reginei Maria 
şi I se reproduc unele poeme în proză. Radu 
Gyr semnează o baladă (o baladă de Radu Gyr 
!), din care binoclâm aceste stele de primă 
mărime: Dar în plaiul rugăciunii, - / sloi de cer 
şi de podoabă / creşte pe aiazma lunii / ctitorie 
basarabă. N.Roşu, care va forma subiectul unui 
articol special în uţiuj.din viitoarele numere ale 
Iconarului, scrie despre „Kant şi Filiaţiunea 
Revoluţionară”. Va trebui să mai semnalăm: 
Cezar Petrescu, Anton Balotă şi debutul 
promiţător al lui Dan Bălteanu. O cronică 
bogată de Sandu Tzigara - Samurcaş, 
Constantin Stelian. N. Roşu, Z.Milcovici, 
Fr.Şirato şi Radu* Gyr încheie somptuosul 
număr al întineritelor Convorbiri literare. 

■ Revista de pedagogie, de sub conducerea 
scriitorului C.Narly, apreciat de N.Iorga, ne 
interesează prin articolul sintetic al d-lui prof. 


ISTE 

univ. Traian Brăileanu, util al d-lui prof. 
Gr.Raţiu, divers al d-lui D.Rusceac şi cel plin 
de date puţin cunoscute şi încleştat într-o 
frumoasă aparatură ştiinţifică al d-lui prof. univ. 
Simeon Reli. D.P.N.Apolzan publică un articol 
potrivit, deşi gazetăresc, mai potrivit într’ un 
ziar de partid decât în erudita Revistă de 
pedagogie în aceeaşi rubrică a „Politicii 
şcolare”,d-l C.Popescu. La cronică, vioiu, dar şi 
cu explicabilă bunăvoinţă, d. T. Galan. Totuşi: 
ce e pedagogia ? Şi, dacă este o pedagogie, care 
e marea ei eroare ? ■ No. 123 al Pământului se 
deschide cu un pamflet susţinut al lui Jean 
G.Vasiliu. Continuă cu M.Brateş, 
V.Spiridonică, al cărui volum de versuri nu 
ştim de ce nu l-am primit. George Vaida, 
D.Teohari, L.S.Belcin şi E.Cialâc, directorul 
revistei. Teodor Râşcanu, care, deşi a îndurat 
destule umilinţi din partea alcalayului Ocncanu. 
nu încetează să se extazieze în faţa Moişulicilor 
autohtonizaţi, cu sila, are o scrisoare 
interesantă. O întrebare: cum se împacă Ion 
Aurel Manolescu, robotul „Cruciadei”, cu 
vis-a-vis -ul său: Em.Pauker, ale cărui urechi de 
catâr şi buze suspecte rânjesc (da-da ! până şi 
urechile îi rânjesc lui Pauker !) ■ Munca 
literară (27, IV), veghiată de poetul Ioan 
Georgescu, despre care au avut prilejul plăcut 
să vorbim de multe ori, aduce poeţii: Nuşi 
Tulliu, Radu Boureanu, George Gregorian. 
Al.Bibescu, Dem.Păssărescu (! cu doi de „s”...), 
Gabriel Drăgan şi George Şoimu. Poezii, nici 
bune, nici proaste. Unde e, oare, viaţa acestor 
poeţi ? Proză de: Octav Dessila. V.Hâimu şi 
Victor Brătulescu (un minunat subiect ratat, 
vrednic de Damian-Stănoiul de odinioară). 
Documentare, critice, note: A.Davidescu, 
Caterina Popovici, Iul.Giurgea. Paul I. 
Papadopol (bine intenţionat, însă... ), 
Nic.Rădulescu, A.Nour, C.Bradu. 

V.Odobeşteanu şi C.D.Pantazescu. ■ Reporter 
... Uf ! ■ La atât de învrednicită Revistă a 
Fundaţiilor Regale, sunt tari şi mari Camil 
Petrescu (în 1930 eram singurii lui admiratori, 
dar, de atunci, lucrurile s’ au schimbat şi Camil 
Petrescu a devenit adulat şi tămâiat cu o 
insistenţă destul de ruşinoasă, aşa că ne 
renegăm atitudinea ... ) şi Şerban Cioculescu, 
un om foarte amabil şi diplomat. Pariem că, 
într’ o bună zi, cuvântul nostru o să-i cam 
supere pe cei ce trag sforile în nobila iniţiativă a 
M.S.Regelui. Şi cuvântul nostru o sâ-i silească 
pe Răcâciunii toleraţi acolo să-şi ia tălpăşiţa. 
Nota asta ar putea fi citită cu folos şi de d. 
Cicerone Teodorescu (cu sau fâr^,J£), care 
ne-a asigurat că-i iubeşte pe legionari etc. ... 
■ La Tumu-Măgurele apar nişte Daruri. 
Băieţii scriu şi cronici amabile. în una din ele d. 
prof T.Brăileanu e trecut în rândurile tinerilor 
Mircea Streinul, Teofil Lianu şi mai ştim noi 
cine. Apoi deh ! băieţii din Tumu-Măgurele ar 
trebui să mai citească vreo enciclopedie ceva. 
de unde ar învăţa că d. prof. T.Brăileanu e cel 
mai mare sociolog român, şi serios! , de loc 
coleg cu Mircea Streinul, care mai va până la 
doctorat şi catedră universitară ... honoris 


causa! ■ însemnări de la Mizil, scrisă de un 
G.D.Râncâ, dacă memoria nu ne înşeală, are ce 
are cu noi. Şi dă-i în sus, şi dă-i în jos, că 
Mircea Streinul e foarte mare poet, că nu e 
poet, că e genial, că nu e genial ... Numai că 
prostul (cum să-i spun altfel ?) începe să ne 
confunde de la o vreme cu Vladimir Streinu, 
care nici măcar neam nu e cu noi. De aici să 
vezi comedie! Vladimir Streinu a devenit, peste 
noapte, el, care a scris unul din cele mai 
frumoase versuri din literatura română 
contemporană („ ... salt lin albind sub lună 
caval in ...), pe rând: tâmpit, agramat etc. 
G.D.Râncă şi-a schimbat porecla în Brâncă, 
adică’ n renume (ăsta-i umor sec, băiete - era să 
zic secule !) ■ Din America (S.U.) ne vine 
Foaia Poporului. Ne bucură viaţa unei reviste 
româneşti peste Atlantic. ■ Era nouă se 
numeşte revista scatologului N.D.Cocea. Deşi 
mai pretenţioasă ca „Adevărul literar**, e tot atât 
de mediocră. Oricâtă bunăvoinţă am avea, nu 
putem desprinde nimic din Ghiţăioneştii, 
Paulpăunii, Sahiii, Năvodarii şi Rosenbergii 
Erei ... ■ Lanuri şi-a occidentalizat formatul. 
Colaborează: Ion Moldoveanu, Ştefan Baciu, 
George Popa, G.Celarianu, D.Moraru, Teofil 
Lianu. M. Axente, N. Rusu, G.Vaida, Ţ.Chiru 
şi V.Copilu-Cheătră (care cam dă cu pietre’ n 
geamuri la cronici). Revista strecoară şi unele 
pagini mai slabe (şi tributare subsemnatului). 

■ Răboj ... hm ! hm ! Ad. Mogâldea şi G.Vida 
(poezii), M.N.Georgescu, I.Vasiliu, inutilul 
Mircea Eliade (care calicea, deşi are venituri 
enorme, un premiu la S.S.R. !). Anton Holban 
(despre care un distins scriitor şi gazetar din 
Bucureşti îmi demonstra că ..Ioana” e cea mai 
tâmpită - verbal ! - carte românească) şi 
C.Rădulescu-Motru, care e ruşinos de 
neinformat în mişcarea studenţească.* Pasărea 
Albastră, cu excepţia teatrului cultivat în 
fiecare lună, rămâne neinteresantă - un fel de 
toloacă, unde se cociolesc toate oile şi ţapii. 

■ Pagini literare continuă să te impresioneze 

prin vastitatea şi fericita varietate a 

materialului T.Murăşanu, Beniuc, Yvonne 
Rossignon şi aproape toţi ceilalţi - dau o culme 
de publicistică regională. ■ Creştinul Ortodox 
- iată o publicaţie a Episcopului de mare râvnă: 
Vartolomeiu. ■ în Frontul, d-na L.A.Caragea. 
emite păreri naţionaliste ceva prea proprii. 
_M.S. 

REDACŢIONALE 

■ Cărţile, revistele şi manuscrisele se vor 
trimite pe adresa camaradului prof. Liviu Rusu 
în Cernăuţi, str. Eminescu, 15 ■ Secretariatul 
de redacţie al revistei noastre e făcut de 
camardul Mircea Streinul. ■ Nu recenzăm 
decât cărţile şi revistele primite în triplu 
exemplar la redacţie ■ în decursul acestei luni 
va apare, în colecţia noastră, volumul 
„Solstiţii”, poeme de George Drumur. cu cinci 
gravuri în linoleum de Rudolf Rybiczka. ■ în 
numărul viitor vom recenza toate cărţile primite 
la redacţie. ■ Numărul viitor al revistei noastre 
va fi închinat poeziei româneşti. ■ 
Abonamentul anual la ICONAR e de Lei 60. 

n amintirea vacanţelor de licealist trăite aşa de frumos în Mănăstirea Horecei. Gh. Antonovici 

Ci Vf. Anul 1928-29" 

George Antonovici şi George Drumur 
(al treilea şi al patrulea de la stânga la dreapta) 

Foto: A. Kain; Cernăuţi 

